ועדת הבריאות, כנסת 25, פרוטוקול מספר 100, 2023-10-17 00:00

יונתן מישרקי: שלום לכולם

יונתן מישרקי:  היום יום שלישי, ב' בחשון, 17 באוקטובר 2023

יונתן מישרקי:  אני מתכבד לפתוח את ישיבת ועדת הבריאות

יונתן מישרקי:  על סדר-היום: שירותי בריאות ושמירה על רצף טיפולי הניתנים לאזרחים שפונו במלחמת חרבות ברזל

יונתן מישרקי:       בפתח הדברים אני מבקש, בשמי ובשם חברי הוועדה, לשלוח כמובן תנחומים למשפחות הנרצחים, למשפחות חללי צה"ל, לכוחות הביטחון, ולאחל החלמה מהירה פצועים, ולהתפלל, כמובן יחד עם כולם, להשבת החטופים

יונתן מישרקי:       בפתח הדברים אני גם רוצה לציין, לבקש ולומר לכל מי ששומע ורואה אותנו שוועדת הבריאות של הכנסת, בראשותי, תשמש כתובת לכלל האזרחים הנזקקים לכך, ונשתדל לתת מענה לכולם ולכל פנייה שתגיע אלינו

יונתן מישרקי:       	הדיון, שבו החלטתי לפתוח, הוא כתוצאה ממצוקות שעלו בשטח מחברי וחברות כנסת, ומטלפונים שקיבלתי ומשיחות שלי עם ראשי מועצות ועם מפונים שנמצאים בבתי המלון השונים

יונתן מישרקי:  אני מבקש לעשות סדר בעניין כי יש המון המון שאלות ויש המון בלבול ודיסאינפורמציה

יונתן מישרקי:  אנחנו כמובן העברנו את הנושאים למשרד הבריאות לפני הישיבה, ונבקש לקבל תשובות

יונתן מישרקי:       נפתח, בראש וראשונה, עם ראש מועצת אשכול הגיבור גדי ירקוני, שנמצא איתנו בזום

יונתן מישרקי:  אדוני, אני רוצה לשמוע ממך, מהשטח, על הצרכים וכו'

יונתן מישרקי:  בבקשה

יונתן מישרקי:  האם גדי ירקוני איתנו? לא

יונתן מישרקי:       אנחנו נבקש סקירה קצרה ממאור אדרי מפיקוד העורף כדי לשמוע איך עובדת מערכת פינוי האזרחים, וזה אולי ימנע שאלות בהמשך

ליאור אדרי: ראשית, אדבר בתור נציג מחלקת הרפואה

ליאור אדרי:  אני ראש ענף רפואה בקהילה, ואני המחבר למשרד הבריאות

ליאור אדרי:  הבוקר ביצענו גם הערכת מצב יומית יחד הקופות

ליאור אדרי:  אמורה להימצא איתנו גם מפקדת משל"ט ינאי, שהוא אותו משל"ט מלונות, שאחראים גם על הדשבורד של ניהול הנתונים

ליאור אדרי:  שירן, האם את נמצאת איתנו? היא תוכל לתת סקירה טובה יותר ממני

ליאור אדרי:  ואם לא, אני אדע לתת

ליאור אדרי:  אני רואה את שירן

ליאור אדרי:  עד ששירן תעלה, אני אומר שכיום קיימות שתי מערכות מידע בהובלת פיקוד העורף, כשהראשונה היא דשבורד מנהלים

יונתן מישרקי: שירן, תציגי את עצמך, בבקשה

שירן חשאי לוי: אני שירן, ואני מפקדת במכללה של פיקוד העורף בשגרה, ובימים אלו אני אחראית על משל"ט ינאי, שעוסק בכל המפונים, מתפנים, ובכל מי שמגיע מהגזרות השונות למלונות, לבתי הארחה ולכל מתקני הקליטה

קארין אלהרר: האם אפשר לקבל את הטלפון שלך?      

קטי קטרין שטרית: אנחנו, חברי הכנסת, צריכים את הטלפונים שלכם

יונתן מישרקי: אנחנו נספק לכם את זה

יונתן מישרקי:  קטי, אני רוצה לשמוע את הסקירה החשובה

יונתן מישרקי:  שירן, אני לא יודע אם שמעת את הדברים שלי בפתיחה

יונתן מישרקי:  אנחנו ביקשנו לקבל סקירה קצרה ומתומצת על מנת להבין איך התהליך עובד, וזאת לפני שאנחנו צוללים לצרכים של אותם מפונים

שירן חשאי לוי: אני עונה

שירן חשאי לוי:  למעשה, המפונים נקלטים במלונות ובבתי הארחה

שירן חשאי לוי:  בכל מלון כזה יש צוות שלנו, אנשי מילואים שלנו, של הצבא, שלמעשה מפקד על האירוע הזה במלון

שירן חשאי לוי:  יש נציגים של משרדי הממשלה שנמצאים בכל מלון באופן קבוע, ויש גם תוכנית, מענה, של משרדי ממשלה נוספים שמגיעים למלונות ונותנים מענה

שירן חשאי לוי:  למעשה, הצוות שלי, של אנשי הצבא, שנמצא, מפקד שם על כל האופרציה ונותן את המענה, ויודע להגיד מה הצרכים בכל מלון ומלון

שירן חשאי לוי:  אנחנו יודעים לעשות את החיבורים מול משרדי הממשלה, שיושבים גם איתי במשל"ט, ולתת מענה, גם באמצעות משרדי הממשלה וגם באמצעות ארגוני המתנדבים, ולפתור את הצרכים והמענים שיש בכל מלון ומלון

שירן חשאי לוי:  אצלי נמצאת במשל"ט כל תמונת המצב של כל המלונות ושל כל המפונים מהגזרות השונות

קארין אלהרר: האם את מכירה נתונים גם של אנשים שפונו מאותם קיבוצים ויישובים שלא נמצאים באותו המלון? יש כאלה שיצאו בתרומות פרטיות

קארין אלהרר:  האם את יודעת גם עליהם?     

שירן חשאי לוי: אנחנו יודעים להגיד על המפונים שפונו במה שנקרא 0-4 - דרום ו-0-2 - צפון, כי הם מפונים

שירן חשאי לוי:  אנחנו אוחזים גם באלה שהתפנו במסגרת תוכנית "משב רוח", ויודעים להגיד איפה הם נמצאים, גם אם הקהילות הופרדו

שירן חשאי לוי:  אנחנו יודעים להגיד איזה יישוב נמצא בכל מלון

שירן חשאי לוי:  לא כולם נמצאים ביחד, וזה גם משהו שצריך להגיד

שירן חשאי לוי:  יש מתפנים עצמאיים שהגיעו גם לחלק מהמלונות האלה מטווחים אחרים, וגם עליהם אנחנו יודעים להגיד שהם נמצאים במלון, וזאת בהנחה שהם הגיעו באופן עצמאי למלון שבו יש לי חוליה של אנשי צבא

שירן חשאי לוי:  אם יש מתפנים שהגיעו לקהילה או למקומות אחרים - אני לא יודעת לאחוז בזה

יונתן מישרקי: על כמה מפונים אנחנו מדברים בסך הכול?      

שירן חשאי לוי: זה תלוי

שירן חשאי לוי:  תיכף אפתח את הדשבורד שלי ואסתכל ואוכל להגיד לכם בהמשך נתון מדויק

יונתן מישרקי: האם הקיבוצים והיישובים שפונו דרככם פונו במרוכז לבתי מלון?      

קטי קטרין שטרית: לא, לא

קטי קטרין שטרית:  יש הרבה מתנדבים שמהיום הראשון פינו לדירות ולבתים

יונתן מישרקי: לא, אני שאלתי על אלה שפונו דרך פיקוד העורף

שירן חשאי לוי: לא תמיד תמצא את כל קהילת בארי במלון אחד

שירן חשאי לוי:  אתה יכול למצוא אותה בשני מלונות

שירן חשאי לוי:  זה מאוד משתנה

שירן חשאי לוי:  לנו יש פילוח של איזה יישוב נמצא בכל בית מלון

יונתן מישרקי: הבנתי

יונתן מישרקי:  אשמח לקבל בהמשך רשימה של מפקדים, כמובן בהצלבה לבית מלון, עם איזשהם פרטי קשר, כי אנחנו הרבה פעמים נתקלים בכל מיני שאלות או אינפורמציות, ואולי אנחנו גם יכולים לעזור בחיבורים דרך חמ"ל הכנסת ודרך העבודה שאנחנו עושים

יונתן מישרקי:  אשמח לקבל זאת אחר כך

שירן חשאי לוי: אנחנו נחבר אתכם למשל"טים שלנו כי זה ניהול ריכוזי

שירן חשאי לוי:  אם אנחנו נתחיל לתת לכל אחד את הטלפון של מנהל המלון, נהיה בכאוס

יונתן מישרקי: עשינו את זה בקורונה, ואני מוכרח להגיד לך שאנחנו, חברי הכנסת והשרים, עבדנו מצוין מול מפקדי המלונות

יונתן מישרקי:  אנחנו לא מתכוונים להטריד ולהטריל, אנחנו מתכוונים להביא פתרונות

יונתן מישרקי:  יש לנו הרבה מאוד כוח גם דרך החמ"ל, דרך הוועדות והקשרים

יונתן מישרקי:  אני חושב שזה נתון חשוב לחברי הכנסת

קארין אלהרר: האם לקחתם פיקוד גם על כפר המכביה? גם שם יש מפונים

שירן חשאי לוי: בחלק מהמקרים אנחנו אפילו נמצאים במלונות שאליהם התפנו אנשים באופן עצמאי ולא במסגרת תוכניות

שירן חשאי לוי:  התחלנו עם "מרחק בטוח", ועד שנכנס "משב רוח" היו עוד מלונות

שירן חשאי לוי:  אנחנו נמצאים בהרבה מלונות, ואנחנו יודעים לתת לכם את הפירוט איפה אנחנו נמצאים ומי נמצא שם

קטי קטרין שטרית: זה לא "משב רוח", יש גם אנשים מכפר עזה

שירן חשאי לוי: הופעלו כמה תוכניות

שירן חשאי לוי:  גם "מרחק בטוח", וגם ב"משב רוח" אנחנו שולטים

שירן חשאי לוי:  בקיצור, כל הנתונים אצלנו

יונתן מישרקי: האם לחברי הכנסת יש שאלות נוספות?     

קטי קטרין שטרית: אני רוצה לדעת האם הם עוסקים גם בנושא בריאות הנפש

קטי קטרין שטרית:  יכול להיות שזה לא הם אלא הרווחה

שלי טל מירון: אני חייבת לדבר גם על זה אחרייך

שירן חשאי לוי: יש נציגים של משרד הבריאות בהקשר בריאות הנפש ובריאות הציבור

שירן חשאי לוי:  יש נציגים במלונות, ויש גם מענה מרחבי

שירן חשאי לוי:  מאור יודע להתייחס לזה בצורה אולי יותר מפורטת

יונתן מישרקי: במאמר מוסגר אני רוצה לומר בהקשר זה שאתמול התקיימה ישיבה בוועדת העבודה והרווחה בנושא הספציפי הזה

יונתן מישרקי:  זה אומנם נושא מאוד חשוב, והוא גם חשוב לנו, אבל התבקשנו שלא לחזור ולא לעשות כפילויות בדיונים בוועדות

יונתן מישרקי:  אנחנו ניגע בנושא הזה בהמשך, אבל לא נרחיב בו יותר מדי בשל הוראת היושב-ראש

קטי קטרין שטרית: כי יש כאלה שלא התפנו והם נמצאים ב-4-7, לא ב-0-4, ויש אנשים רבים שנשארו ביישובים והם לא רוצים להתפנות

קטי קטרין שטרית:  אני מכירה כמה משפחות שלא רצו להתפנות או לעזוב את היישוב

קטי קטרין שטרית:  מדובר בעיקר באנשים מבוגרים שלא התפנו, שנזקקים הרבה יותר לסיוע מאלה שנמצאים במלון

קטי קטרין שטרית:  זה פשוט אבסורד כי הם מבודדים

קטי קטרין שטרית:  האם אתם מגיעים לאנשים שנמצאים ביישובים ושלא התפנו?      

שירן חשאי לוי: מכירה

שירן חשאי לוי:  אני נותנת מענה למי שנמצא במלון עצמו

שירן חשאי לוי:  לגבי מי שבחר להישאר בקהילה ולא התפנה, ובחר שלא לצאת להתרעננות הזו ב"משב רוח" או בפקודה אחרת - מי שנדרש לתת לו את המענה בקהילה הם משרדי הממשלה

שירן חשאי לוי:  זה לא חונה אצלי כי זה לא בתוך המלון

קארין אלהרר: יש הרבה אנשים שהתפנו והם צריכים לקבל טיפולים בריאותיים בקופות החולים

קארין אלהרר:  אני רוצה לדעת מה הם עושים

קארין אלהרר:  מדובר על נשים בהיריון ועל עוד אנשים

קטי קטרין שטרית: אפילו פיזיותרפיה

יונתן מישרקי: זה מהות הדיון, ועל זה אנחנו נדבר

יונתן מישרקי:  יש לי את כל השאלות האלה

יונתן מישרקי:  אנחנו גם הנחינו מראש את משרד הבריאות

יונתן מישרקי:  אנחנו עכשיו בסקירה ראשונית כדי להבין מי נמצא אצלם, תחת איזה אחריות, ומי המפקדים

יונתן מישרקי:  שירן, אני מודה לך על הדברים

יונתן מישרקי:      	מאור אדרי, תוכל להשלים עכשיו את הדברים

יונתן מישרקי:  בבקשה

ליאור אדרי: אני אתן את תמונת המצב כפי שאנחנו רואים אותה

ליאור אדרי:  כמובן שלכל מה שאני אומר יש פה גם את נציגי הקופות וגם את נציגי משרד הבריאות, וחשוב לשמוע גם אותם בתור מובילי המדיניות

ליאור אדרי:  אנחנו המחבר למשל"ט

ליאור אדרי:  ראשית, בהיבט מרפאות בקהילה - יש ניטור, שהחל כבר לפני מספר ימים יחד עם הקופות, כדי להבין מהם המקומות והמרחבים בהם יש צורך בתגבור סניפי קופה

ליאור אדרי:  אנחנו רואים את זה גם בתצורה של סניפים שלמים שמתוגברים בצורה משמעותית, וגם במרפאות מלון

ליאור אדרי:  במספרים, מדובר, בעיקר, בעיקר, בשלושה מרחבים שמאתגרים אותנו: המרחב הראשון הוא ים המלח

ליאור אדרי:  שש מרפאות שלמות של הקופות נפתחו שם

יונתן מישרקי: כל הקופות?     

ליאור אדרי: של כלל הקופות

ליאור אדרי:  הקופות חותרות להיות במרחבים האלו ומבינות את האחריות הקופתית שלהם מול המבוטחים שלהם

ליאור אדרי:  אני רואה את זה בהיבט המנהיגותי

ליאור אדרי:  לגבי ים המלח - זה מרחב שדי מיצה את יכולת הקליטה שלו במלונות

ליאור אדרי:  אילת הוא המרחב השני המאתגר

ליאור אדרי:  יש בו כמות די גדולה של מפונים ומתפנים, וגם בו הקופות תגברו עד כה, ואנחנו מדברים על וקטור מתמשך שממשיך בעודנו מדברים, בשלוש מרפאות נוספות

ליאור אדרי:  אבל מרחב אילת הוא מרחב שמראש חזק בהיבט של סניפי הקופה

ליאור אדרי:  הוא גם יודע להתרחב ולהצטמצם בחופשות הקיץ וכו'

ליאור אדרי:  הוא ערוך לזה

ליאור אדרי:  המרחב השלישי, עליו דיברנו היום, הוא מרחב ירושלים

ליאור אדרי:  לכאורה זה מרחב שקיימים בו סניפי קופה רבים, אבל בגלל כמות גדולה, של כ-25,000 אנשים שצפויים, וחלקם כבר קיימים שם, זה המרחב השלישי במיקוד משרד הבריאות ומכלול קופות

יונתן מישרקי: ביקשתי קודם לדעת גם מהו מספר המפונים בסך הכול, ומשום מה התשובה הזו - - -

יונתן מישרקי:  האם אתה יכול להגיד לי מה מספר המפונים בו אתם מטפלים?      

ליאור אדרי: ההיקפים שאנחנו מבינים, וכרגע זה לא מול הדשבורד, אנחנו מדברים על כ-100,000 אנשים

ליאור אדרי:  אשמח ששירן תדייק את הנתון היותר רשמי שהיא מכירה

ליאור אדרי:  אבל זה פחות או יותר

ליאור אדרי:  כמובן כמשרד הבריאות, כקופות, לנו זה לא משנה מי מפונה ומי מתפנה

ליאור אדרי:  בסוף אנחנו מבינים שהאוכלוסייה הזו תצטרך לקבל מענה רפואי באותם מקומות

ליאור אדרי:      הנושא הבא שאשמח להתייחס אליו, ופה אני חושב שלוועדת הכנסת הזו יש מקום להשפיע ולקחת את זה צעד קדימה, זה הסוגיה ההסברתית

ליאור אדרי:  קופות החולים בלובי המלון מתעסקות בסוגיית הזו ביתר שאת בעזרת רולאפים, פליירים, ומנסות להגיע למבוטחים שלהן דרך הוואטסאפ ולהעביר להם מידע בסיסי שחשוב להם לדעת

ליאור אדרי:  למשל, איפה הם סניפי הקופה הנוספים, במענה ערבות הדדית, מה שנקרא

ליאור אדרי:  לא מענה אחוד, אבל כל סניף קופה של כללית, למשל, מקבל, - - -     

יונתן מישרקי: האם הקופה יוזמת את הקשר מול המבוטח שלה בטלפון או בוואטסאפ?      

שלי טל מירון: יש אפליקציה

שלי טל מירון:  היום כולם באפליקציה של קופת חולים

יונתן מישרקי: אני לא בטוח

יונתן מישרקי:  האם הקופה היא זו שיוזמת? האם היא שולחת לו אס אם אס עם כל הנתונים או שהוא פשוט מגיע ורואה רולאפ באופן פסיבי ושואב את המידע?      

ליאור אדרי: המדיניות פה משתנה מקופה לקופה

ליאור אדרי:  נמצאים פה נציגי הקופות

יונתן מישרקי: אנחנו נשמע אותם בהמשך

ליאור אדרי: אבל אני כן אומר, ואת זה אנחנו רואים בעיניים כשאנחנו מסיירים במלונות, הסברה די מסיבית בלובי, בכבישי הגישה לים המלח, לאילת, ובמרחבים האלה עליהם דיברנו, שהם אזורים שהם די מבודדים

ליאור אדרי:  יש לנו מרחבי מלונות, ולכן קל יותר לבצע את ההסברה

ליאור אדרי:      יש סוגיה הסברתית נוספת, שבעיניי צריכה להיות בעיניי ברמה הלאומית, מעבר לדשבורד שדיברה עליו שירן, שזה דשבורד שמדבר על היקפים, למשל, כמות של 300 משפחות או 300 אנשים מגיעה מכיסופים לבית מלון רויאל

ליאור אדרי:  אנחנו רוצים, וברור שזה לא ביום, וגם לא ביומיים, כי זה אירוע מורכב, להגיע לשליטה שמית מול מערכת שנקראת "תיבת נח"

ליאור אדרי:  זו מערכת שיודעת להסתכל שמית על המפונים

ליאור אדרי:  הם ממלאים בה, בשאלון די פשוט, עם קוד QR, מספר פרטים

ליאור אדרי:  בין היתר, מעניין אותנו שיוך קופתי במערכת הבריאות

ליאור אדרי:  על אף שהמענה הוא מענה ערבות הדדית במרחבים הללו, זאת אומרת, זה לא באמת משנה, אם אגיע לסניף מכבי ואני מבוטח של מאוחדת, אני אקבל מענה, אבל אנחנו רוצים שהקופות, והקופות צריכות את המידע הזה כדי ליצור קשר בצורה אקטיבית, אפרופו, השאלה שלך קודם

ליאור אדרי:  שנית, לנתח אתגרים רפואיים במרחב

ליאור אדרי:  יש אתגרים קלים יותר

ליאור אדרי:  אנחנו יודעים לנטר מיהם האנשים שצריכים דיאליזה ולפנות אליהם בצורה אקטיבית

ליאור אדרי:  אבל יש מענה לכרונים, למרותקי בית, רפואה בקהילה

ליאור אדרי:  אני מזכיר שפינינו לא מעט חולים בעלי צרכים מיוחדים – חצרמ"ים, גם מהמרחב של 4 - 0 וגם מהמרחב של 5 - 0 

ליאור אדרי:  חלקם לבתי מלון אחודים, ואז קל לנו יותר לשלוט בהם, וחלקם למלונות בפיזור רחב יותר

יונתן מישרקי: האם הכוונה למלונות נגישים? האם החדרים נגישים עבור אנשים עם צרכים מיוחדים? האם פיניתם אותם בצורה נגישה?     

ליאור אדרי: למשל, אתמול בפקודת 2 - 0, שפונתה מהצפון, כיוון שהיה מדובר במפונים תחת החלטת ממשלה סדורה, שיש לה משמעות רבה, ניתחנו את הכמות המפונים, וייעדנו אותם יחד עם רח"ל לבית מלון ספציפי, יד שרה בירושלים

ליאור אדרי:  ראשית, אנחנו יודעים שבמרחב ירושלים, לעומת מרחב ים מלח, יש מספיק סביבה תומכת בהיבט של שירותי רפואה

ליאור אדרי:  שנית, זהו בית מלון נגיש

ליאור אדרי:  השאלה שלך לחלוטין מנותחת כל הזמן

ליאור אדרי:  צריך להגיד שהאירוע הזה נותח כבר מראש בפקודת מלונית יחד עם רח"ל ומשרד הבריאות

קטי קטרין שטרית: יש לי שאלה שקשורה לבתי המלון

יונתן מישרקי: אני רק רוצה להשלים לגבי דבריו

יונתן מישרקי:  מה הסטטוס של "תיבת נח" עליו דיברת? איפה זה אוחז כרגע?     

ליאור אדרי: גם פה שירן יודעת לענות טוב ממני

ליאור אדרי:  מנתונים מהבוקר, אנחנו רואים שאחוזים בודדים, ממש כך, מכמות האנשים

ליאור אדרי:  ראשית, מדובר במשמעת

ליאור אדרי:  שנית, יכול להיות שמדובר בהסברה ומודעות

ליאור אדרי:  שלישית, אני יודע שיש מאמץ מאוד גדול של אנשי פיקוד העורף בשטח שעוברים ומנסים לייצר מודעות

ליאור אדרי:  ויש גם - - -

ליאור אדרי:  יש מקומות בהם יש צורך בהסברה מקומית נכונה

ליאור אדרי:  אבל כשאנחנו מדברים על מספרים כאלה ועל תפוצה שהיא כלל מדינתית, אני חושב שצריך לחשוב על קמפיין בתקשורת, כמובן בתיאום עם משל"ט ינאי, לאיך עושים את זה נכון, וזאת מבלי לעורר בהלה

ליאור אדרי:  להיפך, אנחנו רוצים לייצר הסדרה עבורם, ולעבור ממדיניות של גופים מתנדבים למדינה שנותנת מענה

ליאור אדרי:  אם אתם שואלים, זה המסר המרכזי שצריך לעבור

קטי קטרין שטרית: אתה צודק, אבל אתה יודע שלוואקום נכנסים ארגונים

קטי קטרין שטרית:  אם אנחנו מסתכלים על בריאות הנפש, אז את הקשר הראשוני עושה הציבור מול ער"ן, למשל

קטי קטרין שטרית:  ואחר כך, אם המצב יותר גרוע - - -     אני רוצה להציע הצעת ייעול

קטי קטרין שטרית:  יש בתי חולים במדינת ישראל, כמו הדסה עין כרם, שיבא, שיש להם בתי מלון שנמצאים ברדיוס שלהם

קטי קטרין שטרית:  בתי החולים יצרו את בתי המלון האלה בעצמם

קטי קטרין שטרית:  אני יודעת שבאסף הרופא ובתל השומר יש בתי מלון

קטי קטרין שטרית:  חולי דיאליזה וחולים קשים אחרים נוסעים ביום יום לבתי החולים לצורך קבלת טיפולים והם חוזרים חזרה ליישוב שלהם

קטי קטרין שטרית:  האם לא חשבתם אולי להעביר אותם לאותם בתי מלון? אני חושבת על אותו נזקק דיאליזה בים המלח שצריך לנסוע

קטי קטרין שטרית:  האם חשבתם על זה?     

אורלי מיכה: האם אני יכולה להתייחס?     

יונתן מישרקי: לא

יונתן מישרקי:  חברים, יש סדר לדיון

יונתן מישרקי:  אנחנו נשמע את כולם

יונתן מישרקי:  תרשמו לפניכם, ונקבל תשובות בהמשך

יונתן מישרקי:  אנחנו נגיע לדיאליזה, יש לנו פרק על זה

יונתן מישרקי:  תענה, בבקשה, לקטי

יונתן מישרקי:  אני רוצה להתקדם

ליאור אדרי: לגבי סוגיית המלוניות - אני חושב שמדובר בממש טיפה בים

ליאור אדרי:  צריך לזכור שבבתי החולים במדינת ישראל יש גם כמות גדולה של פצועים, שיש להם משפחות שתומכות בהם

ליאור אדרי:  זו סוגיה שעומדת בפני עצמה

ליאור אדרי:  אני לא דנתי בה

ליאור אדרי:  יכול להיות שבמשרד הבריאות דנו מול מכלול בתי החולים, שהוא המכלול המקביל שלי

ליאור אדרי:  אני אבדוק ואענה

ליאור אדרי:  דיברת על דיאליזה

ליאור אדרי:  פה מדובר בניטור קפדני ופרטני

ליאור אדרי:  הוא פשוט יותר

ליאור אדרי:  כן הופצה רשימת מכוני הדיאליזה הכלל ארצית, והתאמה אישית לכל מטופל בדיאליזה

ליאור אדרי:  מדובר בכמות נתונה שניתנת לפילוח, ניטור ובקרה

יונתן מישרקי: האם יש מענה בים המלח לאותם חולים בדבר הזה?      

אורלי מיכה: לא

ליאור אדרי: בוודאי

ליאור אדרי:  בערד יש, ב - - - יש

ליאור אדרי:  לשאלתך, בערד יש מכון דיאליזה מנוטר, ויש גם סיוע של הקופות בהגעה לאותו מכון

ליאור אדרי:       לגבי סוגיית בריאות הנפש - זו סוגיה גדולה

ליאור אדרי:  כמו כולנו, אנחנו מבינים שבימים הראשונים ארגוני הסיוע השונים והרווחה, וגם משרדי הממשלה, היו בכלל המלונות

ליאור אדרי:  יש המון המון ארגונים שרוצים לסייע

ליאור אדרי:  משרד הבריאות נערך בשלב הנוכחי, והעביר משימה לבתי החולים הפסיכיאטריים, וזו משימה שניתנה כבר בימים האחרונים, לסייע מול מרחבי המלונות

ליאור אדרי:  ברגע שנסיים את הדיון הזה, יש בשעה 13:00 דיון ייעודי בנושא זה עם בתי החולים הפסיכיאטריים ומשרד הבריאות

ליאור אדרי:  כמובן שמכלול בריאות הנפש הוא זה שמוביל ומפקד על כל המהלך הזה במטרה לייצר יציבות ולקבוע מדיניות

ליאור אדרי:  עד כאן

יונתן מישרקי: תודה רבה על הדברים

יונתן מישרקי:  ניסיתי קודם לדבר עם גדי ירקוני

יונתן מישרקי:  אני מבקש לעבור שוב לראש מועצת אשכול גדי ירקוני, שנמצא בזום

יונתן מישרקי:  גדי ירקוני מתמודד כעת עם ימים מאוד קשים

יונתן מישרקי:  גדי היקר והגיבור, נשמח מאוד לשמוע איך אתם מתמודדים בימים אלו מול המפונים שלכם, שעברו טלטלה קשה ונוראה

יונתן מישרקי:  כוועדה אנחנו רוצים לשים פוקוס על הנושאים השונים, וזאת כדי שנוכל לשבת עם משרד הבריאות

יונתן מישרקי:  אנחנו רוצים לדעת מהם הדברים שנחוצים לכם

יונתן מישרקי:  אנחנו בשביל זה

יונתן מישרקי:  אנחנו רוצים לשמוע ממך

יונתן מישרקי:  בבקשה

גדי ירקוני: ראשית, תודה על תשומת הלב

גדי ירקוני:  ובאמת לא עליי, על התושבים עוברת תקופה נוראית, אבל לא נאריך בזה

גדי ירקוני:  אני מקווה שכדבר ראשון אתם כוועדה, וכל אחד במדינת ישראל, תשימו לנגד עיניכם לעזור בהבאת השבויים והנעדרים הביתה

גדי ירקוני:  זה הדבר שמעסיק אותנו הכי הרבה עכשיו

גדי ירקוני:  אנחנו מתעסקים בהכול, אבל לא שוכחים זאת אפילו לרגע

יונתן מישרקי: בהחלט

גדי ירקוני: כדי שתבינו את הטראומה, יש לנו יישובים שבהם 25% ויותר מהיישוב איננו, נעלם

גדי ירקוני:  חלק הרוגים, חלק נעדרים ושבויים

גדי ירקוני:  אנחנו קוראים להם מנותקי קשר

גדי ירקוני:  זו טראומה

גדי ירקוני:  מנהלת הרווחה שלנו נמצאת בים המלח, ומנהלת החוסן שלנו באילת

גדי ירקוני:  הן מפעילות את כל האנשים שם מקרוב, את כל המטפלים שלנו

גדי ירקוני:  יש לנו עכשיו הרבה מטפלים זמניים ומתנדבים

גדי ירקוני:  אנחנו נהיה חייבים, וכבר מעכשיו, לקבל את הצרכים שלנו לתקופה ארוכה

גדי ירקוני:  אנחנו מדברים עכשיו על הנזק הנפשי הגדול ביותר, ולפעמים על הנזק הגופני, וזה הדבר הכי חשוב שבו צריך לגעת עכשיו

יונתן מישרקי: גדי, ברשותך

יונתן מישרקי:  בהקשר הזה, דיברתי אתמול עם שר הבריאות בעניין הזה

יונתן מישרקי:  דיברתי עם מנכ"ל ער"ן ועם אנשים נוספים

יונתן מישרקי:  אנחנו נקיים דיון עומק בהקשר הזה של הטיפול לטווח הארוך

יונתן מישרקי:  כמו שאמרת, אתם נשענים הרבה מאוד על מתנדבים, פסיכיאטריים, עו"סים

יונתן מישרקי:  אנחנו צריכים ראייה ארוכה בעניין הזה

יונתן מישרקי:  אנחנו נקיים פה דיון מעמיק בהקשר הזה

יונתן מישרקי:  אני אומר לך שאנחנו כבר על זה

יונתן מישרקי:  שר הבריאות מעודכן בעניין, הוא רתום לעניין

יונתן מישרקי:  אני שם את זה בצד כרגע

יונתן מישרקי:  אני רוצה לשמוע האם אתה מזהה איזשהם קשיים בנושאים בריאותיים של אותם מפונים

קטי קטרין שטרית: קשיים בריאותיים אחרים ורגילים

גדי ירקוני: כדאי לתת למנהלת הרווחה, שנמצאת בים המלח, לדבר אחריי

גדי ירקוני:  שמה איריס

יונתן מישרקי: אנחנו בהחלט נקשיב לה עוד מעט

גדי ירקוני: אנחנו התארגנו עכשיו מיידית לטווח הקצר, שהופך להיות ארוך

גדי ירקוני:  אנחנו חייבים דיון נפרד לאשכול, עם תשומת לב שלכם, ועם משרד הבריאות, על מנת לראות איך פותרים לטווח הקצר והבינוני והארוך את הבעיה שלנו, ואיך אנחנו נותנים עכשיו גיבוי ליישובים ולתושבים כדי שהם יידעו שיהיה להם עכשיו טיפול וממי

גדי ירקוני:  זה לכמה שנים

גדי ירקוני:  יש פה טרגדיה, שאנחנו אפילו עדיין לא מצליחים להבין אותה

גדי ירקוני:  אני מקווה שאצליח להחזיר את כל האנשים הבית

גדי ירקוני:  בטוח שלא את כולם, את רובם

גדי ירקוני:  הם צריכים לדעת שיהיה להם טיפול כשהם יחזרו

גדי ירקוני:  חייבים לתכנן היום את הטיפול הזה

גדי ירקוני:  אני ממש קורא לך בקול זעקה: שבו איתנו

גדי ירקוני:  צריך לחשוב עכשיו, עכשיו, גם על הטווח הבינוני וגם על הארוך

גדי ירקוני:  חייבים שיהיה רצף

גדי ירקוני:  אנחנו לא יכולים

גדי ירקוני:  יש לנו תושבים שלא יחזרו ישר ליישובים שלהם

גדי ירקוני:  אנחנו חייבים לתת להם היום פתרונות

גדי ירקוני:  הם זועקים אלינו: מה הפתרונות שתיתנו לנו בעוד יומיים? אני פונה לוועדה ולמשרד הבריאות: תעשו איתנו, בבקשה, דיון נפרד

גדי ירקוני:  בבקשה

גדי ירקוני:    אנחנו רוצים לפתוח את המרפאות שלנו כבר מחר בבוקר

גדי ירקוני:  אנחנו עובדים עכשיו גם על התודעה העולמית

גדי ירקוני:  זה לא משנה אם יש הרבה או מעט תושבים, אנחנו חייבים לראות, עם משרד הבריאות ועם הקופות השונות, איך אנחנו פותחים חלק מהמרפאות שלנו פה

גדי ירקוני:  אנחנו צריכים לשדר לעולם

גדי ירקוני:  זה לא המבחן של אשכול עכשיו, זה המבחן של המדינה

גדי ירקוני:  אנחנו חייבים לסמן לעולם שאנחנו פה, אנחנו נהיה פה, ואנחנו מתחילים לבנות את זה מחדש

גדי ירקוני:  נושא המרפאות מאוד חשוב לי

גדי ירקוני:  תודה

יונתן מישרקי: קיבלתי את בקשותיך, אדוני

יונתן מישרקי:  אני כבר אומר לך שבסיום הישיבה הזו אני אדבר עם שר הבריאות, ידידנו הרב בוסו

יונתן מישרקי:  אולי נעשה איתך אפילו שיחה מקדימה, וכמובן שנקיים דיון

יונתן מישרקי:  ואם צריך, נרד אפילו לשטח בהקשר הזה

יונתן מישרקי:  תודה רבה על הדברים, אדוני ראש המועצה

יונתן מישרקי:  הצעת שאיריס עזרא תדבר ותציג את הנתונים הבריאותיים או את הצרכים הבריאותיים של אותם מפונים

יונתן מישרקי:  גברתי, תציגי את עצמך, בבקשה

איריס עזרא: 	בוקר טוב

איריס עזרא:  אני איריס עזרא

איריס עזרא:  אני מנהלת האגף לשירותים חברתיים במועצה אזורית אשכול בשגרה, ובחירום מנהלת מכלול אוכלוסייה

איריס עזרא:  תחתיי נמצא גם תא בריאות

איריס עזרא:  נמצאת איתנו פה גם טלי שנהר, רכזת הבריאות שלנו במועצה

איריס עזרא:       בגדול, כמו שהוזכר פה, המענים שניתנים על ידי כל הקופות במרכזים הגדולים בים המלח ואילת, הם מענים טובים

איריס עזרא:  יש לנו קשר ישיר איתם ואנחנו עובדים בצורה טובה, ובסך הכול מקבלים מענים

איריס עזרא:  האתגר הוא במקומות שהם פחות ריכוזיים

איריס עזרא:  עולות שאלות על בדיקות עיניים, משקפיים, שהם דברים קטנים

איריס עזרא:  צריך לראות איך באמת מייצרים מענים רחבים היום בכל הארץ

איריס עזרא:  המטופלים שלנו פרוסים היום בהרבה מאוד מרכזים, כשבחלקם יש אלפי אנשים, כמו באילת וים המלח, ובחלקם מאות אנשים

איריס עזרא:  לדוגמא, אתמול הצלחנו לפתור חסם עם מכבי, ופתחו לנו את התורים בכל הארץ

איריס עזרא:  זה משהו שיכול להיות מאוד מאוד להקל, כך שיהיה ברור שאנשים יכולים לפנות בכל הארץ לכל מקום, לכל רופא, לכל בדיקה, מבלי שיהיה פה איזשהו עניין של רבעון כזה או אחר

איריס עזרא:  זה דבר חשוב

יונתן מישרקי: זה לא רק במכבי, נכון? זה כך בכל קופות החולים

איריס עזרא: בכל קופות החולים, בוודאי

איריס עזרא:  היתה איזושהי סוגיה סביב מכבי באילת, ואתמול פתרנו את זה איתם

איריס עזרא:  הם פתרו לנו את זה בכל הארץ

איריס עזרא:  חשוב לשים לב שהדבר הזה קורה בכל הקופות

איריס עזרא:  אנחנו בקשר מאוד מאוד טוב כל הזמן עם כללית

איריס עזרא:       בנוסף, גדי הזכיר את נושא פתיחת הקופות חזרה אצלנו באשכול

איריס עזרא:  יש משמעות מאוד מאוד גדולה

איריס עזרא:  אנחנו מדברים היום כבר במונחים של משואה לתקומה

איריס עזרא:  אני מניחה שחלקכם ראיתם את פתיחת הדפוס של בארי ביום ראשון בבוקר

איריס עזרא:  יש לזה משמעות סימבולית

קארין אלהרר: אבל אין תושבים באזור

איריס עזרא: יש תושבים באזור

יונתן מישרקי: הם רוצים להראות תמונה מול מדינות העולם

קארין אלהרר: אני מבינה את תמונת הניצחון הנדרשת

קארין אלהרר:  אנחנו נמצאים כרגע בחירום

קארין אלהרר:  יש אנשים שזקוקים למענים

קארין אלהרר:  אני מנסה לחשוב מאיפה אני אביא עוד אנשי מקצוע

קארין אלהרר:  אני הרי צריכה אותם באזורים שבהם נמצאים המפונים ושבהם נדרשים שירותים

קארין אלהרר:  למרבה הצער, אנחנו בחסר

קארין אלהרר:  מאיפה נביא את אנשי המקצוע האלה?     

איריס עזרא: בוקר טוב, חברת הכנסת קארין אלהרר

איריס עזרא:  יש לנו מרפאות, שעבדו אצלנו בשגרה

איריס עזרא:  יש ארבע מרפאות שעבדו באזור

איריס עזרא:  אנחנו לא מבקשים שייפתחו ארבע מרפאות, אנחנו מבקשים שתיים: אחת של מכבי, אחת של כללית

איריס עזרא:  יש כאלף תושבים באזור שלא יצאו מסיבות שונות, והתושבים שלנו גם לאט לאט יתחילו לחזור, וחשוב מאוד שהמרפאות יהיו שם לפניהם

איריס עזרא:  קודם כול בשביל אלף האנשים שכבר נמצאים באזור, ובשביל האנשים שיחזרו

איריס עזרא:  אנחנו לא מבקשים חמישה ימים בשבוע, אנחנו לא מבקשים 12 שעות ביום, אבל אנחנו מבקשים שיהיה מענה, ושיהיה ברור שהשירות הרפואי חזר לעבוד באשכול

איריס עזרא:  יש לזה משמעות סמלית מאוד גדולה, ויש צורך ממשי מאוד גדול בזה

איריס עזרא:  אין פה שאלה בכלל

איריס עזרא:  זה בסדר אם יהיה רופא פעמיים בשבוע במקום חמש, או אם תהיה אחות שלוש פעמים בשבוע במקום חמש

איריס עזרא:  לא נתקטנן על הדבר הזה

איריס עזרא:  אבל בתפיסה צריך להבין שלפחות מרפאה אחת של מכבי ומרפאה אחת של כללית חייבות לחזור לעבוד

איריס עזרא:       גדי דיבר קודם על השבר הגדול באשכול

איריס עזרא:  חשוב להבין שאשכול היא המועצה הכי גדולה בעוטף

איריס עזרא:  יש לנו 32 יישובים

איריס עזרא:  יש לנו 11 יישובים צמודי גדר

איריס עזרא:  הפריסה היא הרבה יותר גדולה, ואנחנו חייבים לתת לתושבים שלנו את התחושה, ולא רק את התחושה, שאנחנו נותנים להם באמת את המענה הרפואי הנדרש

איריס עזרא:      לגבי המעבר של כל הנושא הטיפולי למשרד הבריאות - אני מבינה שיהיה על זה דיון נפרד, אבל חשוב לי להגיד מילה

איריס עזרא:  אחת

איריס עזרא:  מאוד חשוב לנו שהטיפול באשכול ירוכז דרכנו

איריס עזרא:  כידוע לכם, שנים רבות אנחנו נמצאים בלב ההסלמות והתמודדות

איריס עזרא:  יש לנו מרכז חוסן מאוד מאוד גדול ומאוד משמעותי

איריס עזרא:  חשוב לנו שאנחנו נוביל את הטיפול במועצה האזורית אשכול בשביל התושבים שלנו,

איריס עזרא:  ניעזר במשרד הבריאות, בנט"ל, ובכולם

איריס עזרא:  חשוב לנו, וזה קריטי, שהתכלול יהיה של המועצה האזורית אשכול

איריס עזרא:  אל תיקחו לנו את זה מהידיים

איריס עזרא:  תנו לנו להיות אלה שמובילים את המהלך הזה, בבקשה

איריס עזרא:  אין שאלה בכלל, נצטרך המון עזרה מכולם

איריס עזרא:  אבל אנחנו חייבים להיות אלה שמובילים את זה בשביל התושבים שלנו

איריס עזרא:  תודה רבה

יונתן מישרקי: אני מודה לך על הדברים

יונתן מישרקי:  אני גם מוכרח לומר שאת השארת אותנו מאוד אופטימיים לגבי הטיפול באזרחים

יונתן מישרקי:  אני חשבתי שנשמע קצת יותר מצוקה בהקשר הזה

יונתן מישרקי:       ברשותכם, אני רוצה לחזור לראש מועצת אשכול גדי ירקוני, שביקש להוסיף ולהשלים כמה דברים

יונתן מישרקי:  גדי, בבקשה

גדי ירקוני: קארין, את יודעת כמה אני מעריך אותך

גדי ירקוני:  גם לנו נורא קל לשקוע עכשיו בשוטף ובדחוף ובמה שחייבים, אבל צריך לזכור שהעתיד של מדינת ישראל הוא זה שעומד פה

גדי ירקוני:  אנחנו חושבים שאנחנו חלק מהמערכה הזו

גדי ירקוני:  כל דבר כזה שתעשה מדינת ישראל עכשיו, יעזור לתקומה שלנו ושל מדינת ישראל

גדי ירקוני:  אני לא חייב את המרפאות האלה, אני חושב שמדינת ישראל חייבת את המרפאות האלה כי אסור לנו להסתכל רק על איך אנחנו שורדים

גדי ירקוני:  אנחנו צריכים להסתכל איך אנחנו קמים לתקומה אחרי שאנחנו שורדים

גדי ירקוני:  זה מה שאני אומר כל היום תושבים שלנו

קארין אלהרר: אני לא נגד, גדי

גדי ירקוני: אני יודע

גדי ירקוני:  אנחנו יודעים כמה קשה להביא את כוח האדם הזה, אנחנו יודעים כמה קשה יהיה כשהאנשים שלי יחזרו הנה ויתחילו לראות מה קרה בחקלאות ולהאכיל את הפרות

גדי ירקוני:  אין ברירה, אין ברירה

גדי ירקוני:  אנחנו עדיין בשכול

גדי ירקוני:  אנחנו עוד לפני השבעה

גדי ירקוני:  אנחנו בקושי קוברים את מתינו עכשיו

גדי ירקוני:  אבל בתור מנהיגים, ואתם בתור מנהיגים, אסור לנו להסתכל רק על הצעד וחצי קדימה, לצערי

יונתן מישרקי: תודה רבה

יונתן מישרקי:  מכאן אני רוצה להגיד לך בשמנו, ובשם כל הוועדה, שאנחנו מחזיקים לכם אצבעות

יונתן מישרקי:  אנחנו נהיה איתכם בקשר ונשמור על קשר

יונתן מישרקי:  אנחנו לא עוזבים אתכם, אפילו לא לרגע אחד

יונתן מישרקי:  נדבר ונטפל בכל הנקודות שהעליתם

יונתן מישרקי:      	חברת הכנסת שלי טל מירון, בבקשה

שלי טל מירון: תודה רבה, אדוני היושב-ראש

שלי טל מירון:  אנחנו לא בזמנים של ברכות, אבל אני חושבת שהתפקיד אליו נכנסת הוא באמת תפקיד קריטי, אין מילה אחרת, בנקודת הזמן הזו

שלי טל מירון:  כולם מאחלים ומייחלים להצלחתך, ולהצלחת שר הבריאות, ושנצליח לעזור לכל עם ישראל במשימות הגדולות והקשות שעומדות לפנינו

יונתן מישרקי: תודה רבה

שלי טל מירון: אני רוצה לגעת בדבר נקודתי וקטן, שאני בטוחה שאנחנו יכולים לפתור אותו ברגע וחצי

שלי טל מירון:  אני מקבלת הודעות לחמ"ל שלנו, וגם דרך פניות הציבור, בהן אנחנו מטפלים, בין מאזרחים, חיילים, ומילואימניקים וממשפחות מפונות

שלי טל מירון:  אני מזכירה לכולם שמדובר באנשים שבאו בלי כלום

שלי טל מירון:  בהרבה מקרים הבתים שלהם נחרבו ואין להם כלום

שלי טל מירון:  אין להם מזוודה, אין להם בגדים

שלי טל מירון:  בצרכים האלה מטפלים, יש הרבה תרומות

שלי טל מירון:  אבל הם זקוקים לדברים בסיסיים בתחום הרפואה, כגון: אקמול, פלסטרים, נורופן, תרופות לילדים חולים

שלי טל מירון:  מדובר בצרכים בסיסיים, אבל אני לא חושבת שאנחנו צריכים לקבל אותם בעזרת תרומות

שלי טל מירון:  אני חושבת שראוי שיהיה נציג, ואני לא יודעת מי, שיידע לתכלל בכל נקודה כזו את הצרכים האלה, ולרכוש את זה עבורם

קארין אלהרר: שחברת שראל תביא להם מלאי

קארין אלהרר:  חברת שראל עושה איגום משאבים של כל התרופות

שלי טל מירון: שראל - זה רעיון מצוין

יונתן מישרקי: נשמע גם את קופות החולים וגם את משרד הבריאות האם יש מענה לדבר הזה

שלי טל מירון: אני מדברת על דחיפה אליהם

שלי טל מירון:  לא לחכות

שלי טל מירון:  לייצר רשימה ולייצר להם פול של דברים בסיסיים

שלי טל מירון:  אקמול לילדים זה צורך בסיסי

שלי טל מירון:  הנושא השני הוא הנושא שעלה אתמול בוועדת הרווחה

שלי טל מירון:  אני ויושב-ראש הוועדה ישבנו יחד, ובאמת היה דיון מאוד מאוד ארוך

שלי טל מירון:  דיברנו גם על מזון שמספקים לנקודות פינוי כתרומה

שלי טל מירון:  למשל, ממסעדת "האחים" הנפלאה, שמוציאה כמעט 50,000 מנות ביום עכשיו

שלי טל מירון:  יש כבר תעודת הכשר, יש להם שינוע

שלי טל מירון:  יש להם הכול

שלי טל מירון:  אבל משרד הבריאות הוציא הנחיה למלונות לא לקבל אוכל מבחוץ

שלי טל מירון:  כנראה שזה בגלל נושא השינוע והפחד ממקורות זיהום וכו', חס ושלום

שלי טל מירון:  אני כמובן מבינה שאנחנו רוצים להגן על הציבור מפני זיהומים, אבל מנגד זה צורך אמיתי כי יש גם נקודות פינוי שבהן אין ארוחות צוהריים והן לא מקבלות מהמדינה

שלי טל מירון:  מה הם יעשו בצוהריים? בואו נפתור את זה

שלי טל מירון:  זה ברמת שיחת ועידה בין כמה גורמים

שלי טל מירון:  אפשר לפתור את זה

יונתן מישרקי: בהקשר הזה אנחנו נשמע גם את מורן וגם את עמיר יצחקי

יונתן מישרקי:  אני רושם לפניי את הנקודות האלה

יונתן מישרקי:  הם לא יענו כרגע, אנחנו נמשיך

יונתן מישרקי:  אני אעדכן אותך בהמשך בתשובות שענו כאן

שלי טל מירון: מעולה

שלי טל מירון:  הנקודה האחרונה כבר נאמרה פה, אבל אני חייבת להגיד אותה למען המצפון שלי כי אני מדברת עם המשפחות, וזה נושא הליווי הנפשי

שלי טל מירון:  חוץ מנציגי משרד הבריאות שנמצאים שם במהלך היום ובערב, עלה הצורך שיהיה מענה בלילות

שלי טל מירון:  הילדים לא מצליחים לישון בלילות כי יש סיוטים וחרדות

שלי טל מירון:  המשפחות מתפרקות בלילות, ושם אנחנו צריכים לתגבר

שלי טל מירון:  לא יודעת אם צריך לעשות זאת במשמרות

שלי טל מירון:  מכל מקום, צריך לחשוב מה עושים כי זה צורך אמיתי

שלי טל מירון:  אפשר לעשות גם פה רשימות נפרדות בין אלו שהיו ממש בחזית, והם בסרט אחר, ואנחנו חייבים לטפל בזה

שלי טל מירון:  בהמשך לדיון אתמול, הטיפול ארוך הטווח אומר שאנחנו עכשיו צריכים להכשיר אנשים כי פשוט לא יהיה

שלי טל מירון:  זהו, הייתי חייבת להגיד את זה

יונתן מישרקי: כמו שאמרתי, אנחנו נקיים דיון מעמיק בהקשר הזה

שלי טל מירון: אשמח להיות גם בו

יונתן מישרקי: אני גם אעדכן אותך בהקשר הזה כי אני רואה שהנושא הזה באמת בוער בך

שלי טל מירון:  תודה רבה

קארין אלהרר: צריכים לחשוב גם על אנשים עם צרכים מיוחדים, שהיו רגילים לקבל טיפולים שוטפים

קארין אלהרר:  אני רוצה לשים על השולחן את נושא האנשים על הרצף האוטיסטי, שהקושי שלהם קיים בלאו הכי בחיי היום

קארין אלהרר:  בעת הזו הוא מתעצם פי כמה וכמה

קארין אלהרר:  יש אנשים שהיו מורגלים בקבלת טיפול אחת ל-

יונתן מישרקי: קארין, אני אבקש ממך להמתין פה עוד קצת כי בשעה 13:00 תעלה נציגת משרד הבריאות בדיוק בהקשר של הקשישים, בעלי הנכויות או המוגבלים, הסיעודיים וכו'

יונתן מישרקי:  נשאיר את זה לעוד רבע שעה כשהיא תוכל לעלות

יונתן מישרקי:      רשות הדיבור לברק צלקישוילי

יונתן מישרקי:  ברק הוא סטודנט לרפואה

יונתן מישרקי:  ברק, תציג את עצמך לפני שאתה פותח בדברים

ברק צלקישוילי: שלום, תודה רבה

ברק צלקישוילי:  נעים מאוד

ברק צלקישוילי:  אני ברק

ברק צלקישוילי:  בראש ובראשונה, לפני הטייטל שלי, אני תושב נחל עוז

ברק צלקישוילי:  לפני שאני מציג את עצמי, אני רוצה לחזק את גדי ירקוני ואת איריס עזרא בכל מה שנאמר

ברק צלקישוילי:  אני רוצה להוקיר תודה על מה שאנחנו עושים כאן כרגע

ברק צלקישוילי:  אני נחשף להרבה דברים בשבוע האחרון

יונתן מישרקי: אני אחדד, אתה סטודנט לרפואה

ברק צלקישוילי: אני סטודנט לרפואה מטעם האוניברסיטה העברית, וכרגע אני סטז'ר לרפואה בבית החולים סורוקה

ברק צלקישוילי:  ממש לקראת סוף הסטאז' שלי וקבלת הרישיון שלי

ברק צלקישוילי:  בקיצור, התפנינו לקיבוץ בצפון, שכרגע מקבל אותנו, ואני מרכז את כלל נושא הרפואה עבור הקיבוץ שלנו ועבור הקהילה

ברק צלקישוילי:       אני רוצה לציין דברים מסוימים, ובין היתר, בגלל מה ששמעתי פה, ובגלל מה שעברתי בזמן האחרון

ברק צלקישוילי:  נפלה בידיי הזכות שאנחנו קהילה

ברק צלקישוילי:  קהילת נחל עוז היא קהילה תומכת, קהילה שהתגייסה מתוך השכול שהיא עברה כדי לתת כמה שיותר מענה לכלל צורכי הקהילה

ברק צלקישוילי:  לעיתים אנחנו מדברים מדם ליבנו, לעיתים מרוב הרצון לעסוק אנחנו שוכחים דברים, שאומנם אינם נראים מהותיים, והם חשובים מאוד

ברק צלקישוילי:  בין היתר, מדובר פה רבות על תחום הבריאות הנפש, ואין ספק שזה אחד הדברים הכי חשובים כאן

ברק צלקישוילי:  מעבר לתחום בריאות הנפש, בתור מתאם, אני חושב, בראש ובראשונה, וזה אחד מההדגשים שהכי חשובים לי כאן לציין זה שאחד הדברים הכי חשובים לכל קהילה לכל היישובים שהתפנו זה מתאם מתוך כלל הקהילה, מתאם מקשר מתוך משרד הבריאות, וצינורות שיעברו כמו שצריך

יונתן מישרקי: האם אתה יכול לחדד בהקשר של מתאם למה אתה מתכוון? הרי יש היום בתוך בתי המלון גם נציגי משרדים, כמו ששמענו מנציגי פקע"ר קודם

יונתן מישרקי:  מה יהיה תפקידו של המתאם? למה אתה מצפה?     

ברק צלקישוילי: למפות את צורכי הקהילה

ברק צלקישוילי:  מתאם שמכיר את הקהילה שלו ויודע

קארין אלהרר: אין לכם כאלה?     

ברק צלקישוילי: שנייה, אני רק אסיים

ברק צלקישוילי:  מי שמכיר, יודע למפות את צורכי הקהילה שלו, יודע לתקשר אותם לגורמים הרלוונטיים, והוא יכול לתת הרבה מענה בטווח האקוטי לאנשיו

ברק צלקישוילי:  זו הזכות שלי לעשות את זה כרגע עבור הקהילה שלי, וזאת מבלי שהתגייסתי לתפקיד

ברק צלקישוילי:  אני עושה זאת בהתנדבות מלאה, כמו אנשים רבים שנקראו ונרתמו לדגל

ברק צלקישוילי:  זה אחד הדברים הכי מרגשים שמחזיקים אותנו כאן

ברק צלקישוילי:       אני רוצה לציין מספר דברים, ששמתי לב אליהם בהקשר, שהם יותר מיקרו ומאקרו

ברק צלקישוילי:  הדבר הראשון שאני רוצה לציין זה באמת מה שאמרו גדי ואיריס בהקשר לכך שזה משהו שצריך להיעשות לטווח ארוך

ברק צלקישוילי:  דרוש פה טווח ארוך

ברק צלקישוילי:  אנחנו ברפואה משתמשים במושגים induction " " ו " maintenance "- 

ברק צלקישוילי:  ה- induction קורה עכשיו

ברק צלקישוילי:  זה התפעול והניהול האקוטי כרגע של מה שאנחנו צריכים

ברק צלקישוילי:  ה - maintenance זה התחזוק לאורך זמן של כלל הצרכים: בריאות, נפשי, קונבנציונלי, והכול

ברק צלקישוילי:      אני אציין מספר מכשולים בהם נתקלו, ומספר נקודות אור שהיו לנו בהם: ראשית, אני רוצה לציין את מרפאת הקיבוץ, בו אנחנו נמצאים, שקלטה אותנו ודואגת לכל צורך

ברק צלקישוילי:  עלה פה הצורך באקמול ובתרופות שונות

ברק צלקישוילי:  אני יותר ממסכים עם מי שציין זאת

ברק צלקישוילי:  אחד הדברים שבו נפלה בידיי הזכות היא לגשר עזרה ראשונית, מה שנקרא OTC, לקהילה שלנו, ואפילו להביא להם דברים הכי פשוטים כמו נורופן ושטיפות מי מלח

ברק צלקישוילי:  בהקשר זה אציין שאנחנו עובדים כדי לגשר בין המרפאה למשרד הבריאות באמצעות פליירים להמשך רפואה בשגרה

ברק צלקישוילי:  אני רוצה לקשר זאת לממד מאוד מאוד חשוב והוא שמירה על שפיות ושגרת חיים

ברק צלקישוילי:  כרגע אנחנו עדיין לא יודעים כמה זמן אנחנו נהיה פה

ברק צלקישוילי:  כרגע אנחנו נאבקים כדי לייצר לעצמנו פה בית ושגרת חיים

ברק צלקישוילי:  כל מקום שיוצר לנו שפיות הוא חשוב, בין אם זה מרפאת שיניים, הליכה לשיננית, ואפילו ללכת להסתפר

ברק צלקישוילי:  כלל הצרכים הללו הם צרכים שהם מעבר כמובן לצרכים יותר מהותיים כמו בריאות נפש שאנחנו נותנים לקהילה

ברק צלקישוילי:      אחד המכשולים, שבו אני לפחות נתקלתי, כשיצרתי קשר עם הקהילה שלנו זה המכשולים של שיוך מטעם קופות

ברק צלקישוילי:  יש אנשים שמשויכים למרפאתנו בקיבוץ, שכרגע איננה פעילה, ואנחנו מאוד מאוד עסוקים בלשייך אותם למרפאה שכרגע קולטת אותנו, על מנת שהם יוכלו לצרוך שירותים בצורה שהיתה לפני המלחמה, כדי שזה יהיה להם הכי פשוט והכי נגיש

ברק צלקישוילי:  אני חושב שזה צורך שיש להעלות מול כלל הקופות

יונתן מישרקי: דווקא בהקשר הזה שמענו קודם מפיקוד העורף שאין מניעה לקבל טיפול רפואי בכל קופות החולים

יונתן מישרקי:  יש אחידות מלאה ביניהן בהקשר זה

ברק צלקישוילי: כמובן

ברק צלקישוילי:  אני לא מדבר על האפשרות, אני מדבר על הנגישות

ברק צלקישוילי:  כרגע יש אפשרות שכולם מקבלים וכולם מתגייסים, הבעיה היא שאנשים לפעמים לא יכולים ואין להם כוחות נפשיים לבוא, ללכת, להתקשר, לעשות

ברק צלקישוילי:  מבחינתם, הם צריכים מבחינת נפשית את היכולת לקבוע בדיקות דם באפליקציה ולהזמין רופא משפחה באפליקציה

ברק צלקישוילי:  נכשלנו בעוד מכשול, ואני מאמין שנתנו פה מענה לכך מטעם מפיקוד העורף, יכול להיות שפספסתי את זה קצת, זה שכאשר משויך למישהו בקופות, אתה נשאר אצלו רבעון שלם, בין אם זה רופא נשים, או כל רופא מקצועי

ברק צלקישוילי:  זה מכשול שמנע מאנשים שלנו לגשת לטיפולים רפואיים שהם רוצים

יונתן מישרקי: ברק, היועצת המשפטית כאן רוצה להשלים נקודה בעניין שהזכרת כרגע

נעה בן שבת: אנחנו שמענו קודם מנציג פיקוד העורף שהבעיה הזו נפתרה גם עם קופת חולים מכבי, וגם עם הקופות האחרות

נעה בן שבת:  אבל אולי אחרי זה אפשר לברר זאת עם הקופות

יונתן מישרקי: 	עוד מעט נשמע מהן

ברק צלקישוילי: זה פשוט מקרה שקרה לפני יומיים-שלושה, כשניסיתי להשיג ייעוץ נשים למישהי שהיתה צריכה בדחיפות, והיא לא היתה יכולה לקבוע כי היא קבעה את זה באזור נחל עוז

יונתן מישרקי: ברק, אני באמת מודה לך על הדברים

יונתן מישרקי:  אני מבקש ממך לחתור לסיום כי יש לנו פה רשימה של דוברים נוספים

ברק צלקישוילי:  אנחנו מוצפים

ברק צלקישוילי:  אנחנו מוצפים רגשית ופיזית

ברק צלקישוילי:  בתוך כל השכול והטראומה שעברנו אנחנו בהתנדבות מלאה

ברק צלקישוילי:  אני, אישית, שורד של כמעט חטיפה ורצח

ברק צלקישוילי:  אני לקחתי את התפקיד הזה כדי לעשות את זה

ברק צלקישוילי:  אני חושב שאחד הדברים הכי חשובים כאן זה שיהיה בתוך הקהילות שפונו למקום אחד, ובקהילות שחלק מתושביהם התפנו למקומות עצמאית, מתאם הקהילה, שהוא גם איש ידע, שיוכל לפנות לצינורות הרלוונטיים

ברק צלקישוילי:  אנחנו כרגע מוצפים ביועצים

ברק צלקישוילי:  הרעיון שלנו הוא שתהיה לנו היכולת לפנות, שיהיו לנו ערוצים ואנשי קשר

ברק צלקישוילי:  ברגע שהקהילה שלנו תצליח מבחינה בריאותית ונפשית להשתקם ותעלה, בין היתר, בפניי, את הצרכים שלה, אני רוצה את היכולת בדקה, בשנייה, לשגר אותם כדי שהם יקבלו את מה שהם רוצים

ברק צלקישוילי:  כרגע דיברתי עם אישה שהיתה אמורה ללכת לתור לגסטרו באשקלון עקב פוליפים סרטניים, ואין לי מענה בשבילה כרגע

ברק צלקישוילי:  זה, למשל, אחד הצרכים

ברק צלקישוילי:  אני רוצה את הצינור שיאפשר לי לתעל את הרפואה כ מו שצריך

ברק צלקישוילי:  תודה רבה לכם

יונתן מישרקי: ברק, אני מודה לך על הדברים

יונתן מישרקי:  אני מבקש ממך להישאר איתנו פה ולהקשיב להמשך הדיון זה

יונתן מישרקי:  אתה תקבל, בעזרת השם, מענה במהלך הדיון לשאלות הספציפיות עליהן דיברת, כולל המתאמים וכו'

יונתן מישרקי:  אני גם מוכרח לומר שניכר בקולך, במראה שלך, ובכל הווייב שלך, שאתה באמת לקחת את אותו אסון גדול באחריות גדולה, ושאתה משתדל בכל כוחך באמת להשפיע ולעזור לאחרים

יונתן מישרקי:  כולי מלא הערכה אליך

יונתן מישרקי:  באמת תודה רבה

ברק צלקישוילי: תודה רבה לכם, חברים

ברק צלקישוילי:  עם ישראל חי, וביחד ננצח

יונתן מישרקי: אמן, ותודה רבה

יונתן מישרקי:      אילנה איטח, תושבת נחל עוז, בבקשה

יונתן מישרקי:  אילנה, שלום

יונתן מישרקי:  תציגי את עצמך

אילנה איטח: היי, שלום לכולם

אילנה איטח:  ברק הוא החתן שלי

אילנה איטח:  אני אילנה

אילנה איטח:  אני חברת קיבוץ נחל עוז

אילנה איטח:  אני גם מנהלת מחלקת ספורט ומתאמת בריאות בעיריית אופקים, כך שאני באה משני הכובעים

אילנה איטח:  קודם כול, אני חייבת לומר ששירותי הבריאות פה, בקיבוץ משמר העמק, שבו אנחנו נמצאים, עושים עבודה ממש מדהימה

אילנה איטח:  הצורך ששמעתי מהתושבים פה זה שהיות ונפלנו עליהם, והם מקבלים אותנו בשמחה, חסר עוד צוות רופאים שיגיעו לשטח פה

אילנה איטח:  יש לי 400 איש שמפונים

אילנה איטח:  הם מטפלים פה נהדר, אבל הם צריכים עוד רופאים

יונתן מישרקי: האם אנחנו מדברים על רופאי משפחה או על רופאים מיוחדים?     

אילנה איטח: גם רופאי משפחה וגם רופאים מקצועיים שיהיו בשטח

אילנה איטח:  אני חייבת להגיד שכששאלתי את אחת החברות פה למה היא לא נוסעת לעפולה, לדוגמה, לרופא מקצועי, יש עדיין חשש לצאת מפה

אילנה איטח:  יש לנו פחדים פנימיים

אילנה איטח:  המשבר הנפשי שעברנו מונע מאיתנו מלצאת מפה כרגע

אילנה איטח:       בכובע השני שלי אני רוצה לומר שאני מקבלת מתושבי מאופקים פניות לגבי תרופות שהם צריכים לקבל הביתה והם לא יכולים לצאת מהבית

אילנה איטח:  נכון שכללית הוציאה אפליקציה מיוחדת, אבל זה לא לכל קופות החולים

אילנה איטח:  צריך לראות איך עושים את זה יותר נגיש לאוכלוסייה עם צרכים מיוחדים ולאוכלוסייה המבוגרת

אילנה איטח:  תודה רבה

יונתן מישרקי: תודה רבה לך על הדברים

יונתן מישרקי:  נשמע תשובות בהמשך

יונתן מישרקי:  תישארי איתנו

יונתן מישרקי:       	אבקש לשמוע כרגע נציג נוסף מהשטח, מד"ר מיכאל שאפירו, ממונה על בריאות בחירום בעיריית אשקלון, ולאחר מכן נשמע גם את האנשים היושבים סביב השולחן

מיכאל שאפירו: שלום, חברים

מיכאל שאפירו:  מה שלומכם? אני גם תושב קיבוץ מפלסים, ואני רואה את הצד של הקהילה שלנו שמפונה להרצליה היום, ואת הטיפול בנו שהוא טיפול מצוין

מיכאל שאפירו:  אני חווה את הטיפול של התושבים שלנו באשקלון

מיכאל שאפירו:  הבעיה המרכזית שלנו היא בעיית בתי מרקחת ושעות הפעילות שלהם

יונתן מישרקי: האם הם לא פעילים?     

מיכאל שאפירו: הם פעילים, אבל יש עניין של התדירות

מיכאל שאפירו:  אנחנו מקבלים כל יום רשימה, בשעות המאוחרות של היום יחסית, להעביר לתושבים אלו בתי מרקחת פתוחים בעיר

מיכאל שאפירו:  צריך להבין שגם כשיש הפסקה קצרה במהלך היום להגיע לבית המרקחת, והתושב נוסע, זה כרוך בכך שהוא מסכן את עצמו

מיכאל שאפירו:  אם הוא מגיע ובית המרקחת לא פעיל, מבחינתנו זה כמובן אירוע שלא יכול להתרחש

מיכאל שאפירו:  אני מבין את מצוקת כוח האדם של הרוקחים, שחלקם מתקשה להגיע לעיר, אבל הרציפות הזו חייבת להתקיים

יונתן מישרקי: ד"ר מיכאל, איך עובד המערך הזה מבחינתכם? האם אתם לוקחים מרשמים ממבוגרים, קשישים וכו', ואוספים אותם עבורם מבתי המרקחת או שאתה מדבר על התושבים?      

מיכאל שאפירו: אני אחלק את זה לשניים: בתי מרקחת של קופות החולים עובדים בצורה מצוינת

מיכאל שאפירו:  הקשר של קופות החולים איתנו הוא קשר מעולה, אנחנו מעודכנים בכל שינוי

מיכאל שאפירו:  אני מדבר יותר על בתי מרקחת של סופר פארם ורשת Be

יונתן מישרקי: אם אתה אומר שהכול עובד בסדר עם הקופות, אז 	אדם שזקוק לתרופה מסוימת יכול ללכת לבית מרקחת של הקופה

קארין אלהרר: לפעמים אין בקופה

קארין אלהרר:  יש תרופות שהן לא בקופה

יונתן מישרקי: הבנתי

מיכאל שאפירו: בתי המרקחת של הקופות גם לא פעילים בהיקף שעות והזמן לאורך היום

מיכאל שאפירו:  לפעמים צריך להגיע לבית מרקחת שפתוח עד שבע בערב כדי להביא תרופה מסוימת

מיכאל שאפירו:  אנחנו גם כמובן משלימים ומביאים את התרופות מבתי המרקחת ומקופות החולים לתושבים שמתקשים לצאת מהבית

מיכאל שאפירו:  יש לנו מקרים של תושבים שנשארים ללא תרופות, לצערי, ואנחנו משלימים להם את זה אפילו מאזור מרכז הארץ לכיוונם

יונתן מישרקי: תודה רבה

יונתן מישרקי:  האם ישנן נקודות נוספות שאתה רוצה להעלות מתוקף תפקידך ומהחוויות שלכם בימים אלו?     

מיכאל שאפירו: אני רואה את התושבים ואת האחיזה האיתנה שלהם פה בעיר

מיכאל שאפירו:  היו ימים מורכבים מאוד, עם וזירות לא פשוטות

מיכאל שאפירו:  חלק מהתושבים התפנה לבד

מיכאל שאפירו:  כמי שרואה את שני הצדדים, המורכבות אצלנו בעיר אשקלון בפינוי התושבים לבתי מלון והשליטה בפינוי שלהם היא הרבה יותר מורכבת מהקהילה המצומצמת שלנו, של קיבוץ מפלסים, שנמצאת כולה היום במקום אחד, מטופלת ומקבלת את המעטפת המלאה

מיכאל שאפירו:  כשיש לך עיר כול כך גדולה ותושבים שמפוזרים בכול כך הרבה מקומות, השליטה היא יותר מורכבת

מיכאל שאפירו:  זה האתגר שלנו, ואנחנו נתמודד איתו

מיכאל שאפירו:  תודה רבה

יונתן מישרקי: אני מודה לך על הדברים

יונתן מישרקי:       	לפני שנפנה לאנשי המקצוע לקבלת תשובות, אפנה ליושבים כאן סביב השולחן

יונתן מישרקי:  גברתי, תציגי את עצמך, בבקשה

אורלי מיכה: שמי אורלי מיכה, ואני מעמותה לקידום שמירת זכויות חולי הכליות

אורלי מיכה:  ככל שאני מקשיבה לאנשי המקצוע כאן, במיוחד לפיקוד העורף, אני יותר חרדה, ואני אסביר גם למה

אורלי מיכה:  אני אתן שלוש דוגמאות בהן אנחנו מטפלים ב-24 שעות האחרונות

אורלי מיכה:  אני לא אגיד מה היה מתחילת פרוץ המלחמה

אורלי מיכה:       יש בארץ 7,000 מטופלי דיאליזה

אורלי מיכה:  מתוכם 960 כשירים להשתלה, והיתר זה כרטיס לכיוון אחד, לצערנו הרב

אורלי מיכה:  אין יציאה משם

אורלי מיכה:  דיאליזה עושים שלוש פעמים בשבוע, בין ארבע שעות לחמש שעות

יונתן מישרקי: אני קוטע אותך לשנייה

יונתן מישרקי:  אני מבקש מנציגי משרד הבריאות, שנמצאים איתנו, לשים לב לשאלות שעולות פה סביב השולחן כדי שתוכלו לענות בהמשך ברצף לשאלות האלה

יונתן מישרקי:  אני מתייחס לגברת ורדה טוחנר כרגע שתצטרך לענות

אורלי מיכה: אני מכירה את הגברת ורדה טוחנר, ואנחנו - - - מצוין

אורלי מיכה:  נכון להיום, קיצרו את שעות הדיאליזה לשלוש שעות כדי לאפשר

אורלי מיכה:  אני רוצה לגעת בנושא שינוע מטופלי הדיאליזה

אורלי מיכה:  מכון הדיאליזה בנתיבות נסגר כי הוא לא ממוגן, וזה בסדר

אורלי מיכה:  רוב המטופלים שלנו מגיעים מאזור שדרות, אופקים והסביבה

אורלי מיכה:  כל המטופלים האלה חולקו במספר מכוני דיאליזה בארץ

אורלי מיכה:  חלק בבאר שבע, חלק - - -      

יונתן מישרקי: בהתאם לאזור גיאוגרפי     

אורלי מיכה: לא, בהתאם ליכולות של המכונים הממוגנים לקלוט כי יש להם מטופלים שלהם

אורלי מיכה:  חלק מהמכונים עובדים גם 24 שעות סביב לשעון כדי לאפשר, ולכן גם קיצרו את שעות הדיאליזה

אורלי מיכה:  לא לעשות דיאליזה - משמעותו למות

אורלי מיכה:  אם לא עשית אחד, שתיים, שלוש, פשוט נגמר ה - - -, לצערי הרב

אורלי מיכה:  לדוגמה, כששמעתי על ים המלח, זה פשוט הכעיס אותי

אורלי מיכה:  ישנו מטופל דיאליזה, שגר בדיור של משרד הקליטה והרווחה באופקים

אורלי מיכה:  הוא בן 70 ומשהו, והוא עושה דיאליזה יום יום בנתיבות, ואין כרגע

אורלי מיכה:  בלי שום חשיבה העבירו אותו לים המלח

אורלי מיכה:  הוא עושה דיאליזה במכון מצוין בערד, אבל אין לו איך להגיע

אורלי מיכה:  ההערכה של עלות היא נסיעה בסביבות 800 שקל לכל כיוון

אורלי מיכה:  מי ישלם את זה? אנחנו מדברים על מישהו שמקבל קצבת נכות, קצבת זקנה, שלא מגיעה ל-3,000 שקל

אורלי מיכה:  המכון בערד לא מוכן

אורלי מיכה:  הוא אומר לי שהוא מקבל על דיאליזה על - - -     

יונתן מישרקי: אני מאוד מודה לך שהעלית את הנקודה הזו

יונתן מישרקי:  זה מאוד מאוד חשוב

יונתן מישרקי:  זה חשוב לא רק לחולי הדיאליזה אלא לכל אותם חולים

יונתן מישרקי:  אני מבקש ממך לקצר כי אנחנו מתקדמים בזמן ויש עוד הרבה דוברים

אורלי מיכה: עד השעה אחת-עשרה בלילה אתמול, אנחנו מנהלים שיחה עם הרווחה ועם משרד הקליטה, ועדיין לא מצאנו לו מתנדב שייקח אותו

אורלי מיכה:  לא ברור לנו איך הוא עושה דיאליזה היום

אורלי מיכה:  צריך לעשות חשיבה

אורלי מיכה:  יש בערד מקומות

אורלי מיכה:  מנהלת המכון בערד אתמול אמרה לי: אורלי, יש לי 30 מקומות שאני יכולה לקלוט מטופלים, אבל בואו נסדר להם דיור בערד ונפתור את הבעיה

אורלי מיכה:  אף אחד לא חשב על זה

אורלי מיכה:  בשבוע שעבר התקיים דיון חירום של האיגוד עם משרד הבריאות ואיגוד האחיות

אורלי מיכה:  אגב, נמצאת בזום גם יושבת-ראש האחיות הארצית, הגברת מזר, ואשמח שתינתן גם לה רשות דיבור

אורלי מיכה:  אין תיאום

אורלי מיכה:       אני רוצה לשאול את פיקוד העורף שאלה אחת פשוטה

אורלי מיכה:  נתיבות ואופקים הם יישובים למודי מבצעים, ואני כבר לא זוכרת את כל המבצעים בעשר השנים האחרונות

אורלי מיכה:  מדוע עד היום לא הוקמה חמ"ל שיעשה תיאום בין הגופים של משרד הבריאות, פיקוד העורף, והעמותה וארגון האחיות, כדי שלא נגיע למצב הזה? המצב הזה היה צריך להיפתר לפני עשר שנים במבצע האחרון, לא במלחמה

אורלי מיכה:  כעמותה אנחנו מבקשים להיות שותפים ולהוביל חמ"ל שיארגן את זה

אורלי מיכה:  יש מטופלי דיאליזה שעבורם זה טיפול מציל חיים

יונתן מישרקי: אורלי, השאלה שלך ברורה וחשובה

יונתן מישרקי:  אני גם הודיתי לך עליה

יונתן מישרקי:  הנושא חשוב מאין כמותו לא רק עבור חולה דיאליזה אלא עבור כל חולה שצריך לצאת למרפאה כדי לקבל טיפול מסוים

יונתן מישרקי:  אנחנו כבר נשמע תשובות

אורלי מיכה: יש כרגע 30 מטופלים שהועברו לדורות בנתניה

אורלי מיכה:  מדובר בחולים דמנטיים שלא יכולים

אורלי מיכה:  הצוות משווע למתנדבים שייקחו אותם ממחלקהX לתוך הדיאליזה ויישבו איתם, כי אם הם ימשכו את המחטים הם פשוט ימותו

אורלי מיכה:  אין לי כרגע עשרה מתנדבים לזה כי לבית החולים אין כוח אדם לזה

אורלי מיכה:  העבירו לדורות 30 מטופלים סיעודיים מורכבים קשה

אורלי מיכה:  מי יטפל בהם? אנחנו יודעים מה תהיה התוצאה

יונתן מישרקי: לאן היו צריכים להעביר אותם, לדעתך?      

אורלי מיכה: היו צריכים לעשות איזושהי חשיבה לפזר את זה בצורה מסודרת ולדאוג לכוח אדם, ולא שהעמותה תעשה זאת

אורלי מיכה:  אני מנסה עכשיו מנסה לגייס מתנדבים שייקחו ממחלקה ו' לדיאליזה

אורלי מיכה:  יורידו, ירימו ויישבו איתם עד הסוף הדיאליזה

אורלי מיכה:  כי פעם אחת שחולה מושך מחט אחת, נגמר הסיפור של אותו חולה

אורלי מיכה:  איפה משרד הבריאות בעניין הזה

אורלי מיכה:  העיקר שהעברתם

אורלי מיכה:  למה אתם לא דואגים לכוח אדם? אני אשמח שתיתנו לגברת מהא זהר לדבר

אורלי מיכה:  תודה

יונתן מישרקי: ברשותך, אני מנהל את הדיון

יונתן מישרקי:  תודה רבה

יונתן מישרקי:       חברת הכנסת דבי ביטון, בבקשה

דבורה ביטון: כבוד היושב-ראש, אני יודעת שבטח דיברתם, אבל אני רוצה לדבר מאחר ואני חלק מהמפונים

דבורה ביטון:  אני רוצה להדגיש שוב את חשיבות הטיפול הנפשי והרגשי של כל המשפחות והילדים

דבורה ביטון:  זה נחמד שכרגע מפוזרות להם עובדות סוציאליות ומטפלים רגשיים, אבל צריך באמת לוודא

דבורה ביטון:  כי כרגע אני פוגשת משפחות שהן לא פנויות אפילו ללכת לטיפול כי הן אולי בשלב הכחשה

דבורה ביטון:  אבל יש חובה להתחיל לחזק את אותן משפחות כי בבוא היום הן יצטרכו לחזור לבתיהן הכתושים ולאזור שבו הן איבדו מכרים רבים

דבורה ביטון:  לכן, חשוב לשים לב לצד הפן הרגשי והנפשי, במיוחד של הילדים, כדי שנוכל למזער עכשיו את הנזק העתידי

דבורה ביטון:  יש ממש צורך לחזק עכשיו את הנושא

דבורה ביטון:  כמובן שצריכה להיות נגישות לבתי מרקחת ולקופות חולים

דבורה ביטון:  בעת הזו הם צריכים להשתדל לעשות סנכרון, ולא לעשות הפרדה, ואחר כך הם יתחשבנו ביניהם

דבורה ביטון:  צריך לאפשר לתושבים לגשת לכל מה שנגיש כדי לקבל טיפול רפואי, לפחות באזורים שהם נמצאים, כי מרביתם רחוקים

דבורה ביטון:  מה שנציל בתקופה הקרובה, זה מה שיהיה לנו להבא

דבורה ביטון:  אני לא צריכה טראומות

דבורה ביטון:  מרבית האזור נמצא בטראומה

דבורה ביטון:  אנחנו נמצאים עכשיו בשיא

דבורה ביטון:  תודה

יונתן מישרקי: אני מודה לך על הדברים

יונתן מישרקי:  על חלקם דיברנו

יונתן מישרקי:  לגבי קבלת מענה רפואי - שמענו קודם מנציג פיקוד העורף שכל מפונה יכול לגשת לכל קופה ולקבל טיפול ומענה בצורה מוחלטת, וזאת ללא קשר לחברות

יונתן מישרקי:  לגבי הטיפולים הרגשיים, הקשיים הרגשיים והמענה הטראומטי לכל הדבר הזה - אנחנו נקיים דיון נפרד ומעמיק בהקשר הזה כי כרגע נשענים רבות על מתנדבים, עו"סים וכו'

יונתן מישרקי:  יש צורך בחשיבה לטווח ארוך

יונתן מישרקי:  שמענו קודם את גדי ירקוני, ראש מועצת אשכול, ואחרים שדיברו על זה

יונתן מישרקי:  כרגע אנחנו מתעסקים בעיקר בהקשר הבריאותי

דבורה ביטון: חשוב מאוד שיהיו גם פסיכולוגים של ילדים כי זו הבעיה העיקרית שבה נתקלים

דבורה ביטון:  יש המון ילדים בסיפור

קארין אלהרר: כשמדברים על שירותים מקופות החולים, צריך לזכור שאנשים יצאו בלי כרטיסי אשראי, בלי תעודות זהות, בלי כרטיסי קופת חולים

קארין אלהרר:  צריך לתת מענה לפרוצדורה הזו

יונתן מישרקי: תיכף נשמע תשובות ממשרד הבריאות

יונתן מישרקי:  ד"ר הדר אלעד, ממשרד הבריאות, בבקשה

הדר אלעד: בוקר טוב

הדר אלעד:  אנחנו פה בחמ"ל קופות החולים והחמ"ל של משרד הבריאות

הדר אלעד:  יחד איתי גם פה ד"ר אירית לקסר מגריאטריה, ויש פה על הזום גם לא מעט אנשי משרד הבריאות שיכולים להתייחס באופן ספציפי לשאלות שעלו, כולל לשאלות פרטניות

הדר אלעד:       קודם כול, אקדים ואומר שמה שנאמר על ידי אנשי מועצה אזורית אשכול נפל על אוזניים קשובות

הדר אלעד:  צריך לחשוב ולראות איך עושים, ויהיו גם התייחסויות פרטניות מהקופות בהמשך לעניינים שקשורים במועצה

יונתן מישרקי: לאיזה חלק אתה מתכוון כשאתה אומר שהם "נפלו על אוזניים קשובות"? האם בהקשר של פתיחת המרפאות כפי שהם ביקשו?     

הדר אלעד: למשל

הדר אלעד:  כל קופה תעדכן בהמשך

הדר אלעד:  גם בהקשר של שיתוף פעולה יחד עם גורמים מתוך המועצה, בהובלת - - -     

יונתן מישרקי: מתאם, כפי שהם הגדירו

הדר אלעד: דברים מהסוג הזה

הדר אלעד:  עבודה בשיתוף יחד עם המועצה

יונתן מישרקי: אתה אומר שזה באמת נפל על אוזניים קשובות

יונתן מישרקי:  הייתי רוצה להיות בקשר איתכם בהקשר זה , וגם לשמוע בהמשך מה תוצאות השיח

יונתן מישרקי:  זה חשוב מאוד שאתם מקשיבים ושומעים

יונתן מישרקי:  אני מוכרח לומר פה שכולנו פה בוועדה, ובכלל, אסירי תודה לעבודה המאומצת שלכם ושל כל אנשי הרפואה

יונתן מישרקי:  אתם עומדים בחזית כחלק מהמלחמה הכוללת

יונתן מישרקי:  אני אומרת לכם שוב בשמנו תודה

יונתן מישרקי:  אני חלילה לא מגיע לכאן בביקורת, אבל כן הייתי רוצה לשמוע מה עשיתם בקשר לדבריו של ראש מועצת אשכול

יונתן מישרקי:  אני מבקש לשמור איתי על הקשר בעניין הזה

הדר אלעד: מטבע הדברים זה תהליך המשכי, אלו לא דברים שנפתרים בדקות

הדר אלעד:  בכל מקרה, מתחילת האירועים אנחנו מנסים להבטיח מקסימום שירותי רפואה לתושבי מדינת ישראל

הדר אלעד:  אני חושב שמערך הרפואה בקהילה פועל ברובו הגדול בכל הארץ

הדר אלעד:  ברור שיש מרפאות סגורות, בעיקר בגלל מגבלת מיגון, גם בגלל עניינים של צוותים רפואיים שגויסו

הדר אלעד:  יש גם תנועות אוכלוסייה שכוללות צוותים רפואיים

הדר אלעד:  אבל בסך הכול, במרבית מדינת ישראל מערך הרפואה עומד ונותן שירות

הדר אלעד:       אנחנו מאוד מאוד רוצים שהדברים יהיו כמו בשגרה ככל הניתן

הדר אלעד:  זאת אומרת, שכל אחד יפנה לקופה שלו ויסתייע בקופה שלו, ולא ילך לקבל סיוע מקופות אחרות כדי לשמור על רציפות הטיפול ועל היתרונות המובנים של הישארות בקופה שלו

הדר אלעד:  יחד עם זאת, ברור שבשלב הנוכחי, במיוחד לגבי המפונים, אבל גם באופן כללי בכל מקום, הקופות מסייעות האחת לשנייה, ואף אחד לא יידחה

יונתן מישרקי: ד"ר אלעד, מה אתה יכול להגיד לנו לגבי הצוותים הרפואיים בבתי המלון או במקומות שבהם יש בהם ריכוז מפונים? הוא אמר שהוא ממליץ שהטיפול יישאר באותה קופה בשביל רצף טיפולי

יונתן מישרקי:  זה בסדר, זו המלצה

יונתן מישרקי:  אבל האם יש מענה בכל הקופות לכל החולים?      

קארין אלהרר: חשוב לשמור על תיעוד, ושהתיעוד יעבור לקופות הרלוונטיות

הדר אלעד: שוב, אנחנו מאוד מאוד מאוד רוצים שכל אחד יפנה קודם כול לקופה שלו

הדר אלעד:  וגם אם המרפאה של הקופה שלו נסגרה, אז שהוא ילך למרפאה אחרת, הוא יפנה לרופא אחר, או יקבל מענה מרחוק או דרך המוקד

הדר אלעד:  יחד עם זאת, כל הקופות משתפות פעולה, ועובדות כתף לכתף, ומבוטח שייכנס לסניף של קופה אחרת, יתקבל ויסייעו לו ככל הניתן

הדר אלעד:  בוודאי באזורי הלחימה, ובוודאי בוודאי לגבי מי שחווה אירועים קשים

יונתן מישרקי: שירותי רפואה למפונים

הדר אלעד: לגבי המלונות – התמונה שהוצגה פה לא מלאה לחלוטין

הדר אלעד:  נכון שפיקוד העורף, כמו שהוא אמר, אוחז בלא מעט מלונות

הדר אלעד:  יחד עם זאת, התמונה יותר מורכבת

הדר אלעד:  יש הרבה הרבה הרבה מאוד מלונות, שהם לא מלונות רשמיים, ועדיין אנשים נעים ומגיעים אליהם

הדר אלעד:  פיקוד העורף מחזיק ברשימה של 80 מלונות, ואנחנו יודעים על 230- 240 מלונות

הדר אלעד:  הרשימה הזו משתנה כל יום כי הרבה מאוד מלונות נפתחים, לא בגלל שהמדינה פתחה אותם באמצעות הפקודות הרגילות

הדר אלעד:  אנשים פשוט מגיעים ומשתכנים במלונות האלה, וצריך לתת להם מענה

קארין אלהרר: איך אתם יודעים עליהם?     

הדר אלעד: אנחנו יודעים עליהם כי אנחנו מקבלים את זה מגורמים שונים

הדר אלעד:  זה יכול להגיע דרך קופות החולים, שפונים אליהם מבוטחים שהגיעו למלונות, ואז מסתבר שיש שם קבוצות גדולות

הדר אלעד:  אנחנו מקבלים את זה דרך המחוזות שלנו, דרך הרשויות

הדר אלעד:  יש כל מיני סנסורים שמדווחים

הדר אלעד:  רשימת המלונות האמיתית היא הרבה הרבה הרבה יותר גדולה

הדר אלעד:  זה לא רק מלונות, זה יכול להיות צימרים, מתקנים

הדר אלעד:  כרגע נעו 100,000 איש - זו ההערכה שנשמעה פה

הדר אלעד:  אבל ככל שהעניינים יתקדמו, ואני מקווה שלא יקרה, אבל ככל שתהיה החמרה בגזרות אחרות, המספרים רק צפויים לגדול בצורה משמעותית

הדר אלעד:  אנחנו עסוקים ברדיפה אחרי המציאות ולנסות כל הזמן לתת קצת סדר בבלגן

הדר אלעד:  הדרך שלנו היא כל הזמן לאסוף את המידעים האלה, לרכז את רשימת המלונות ולבנות לכל מלון מענה מרחבי על בסיס מה שפועל במרחב

הדר אלעד:  כי אנשים שעזבו את מטולה או כל מקום אחר ועברו לירושלים, לא מצופה מהם להתמצא ולדעת מייד מה יש בסביבה

הדר אלעד:  חשוב לנו שאנשים שיגיעו לכל מלון כשיש שם מישהו מפיקוד העורף או מהממשלה, או גם וגם, שיידע לכוון אותם ולהגיד לו: המרפאה הקרובה של מכבי, למשל, נמצאת כאן

יונתן מישרקי: את זה אמורה לעשות הקופה מול המבוטח

הדר אלעד: הקופה לא יודעת

הדר אלעד:  אפילו במלונות שבהם נמצא פיקוד העורף, הקופה לא יודעת

הדר אלעד:  גם פיקוד העורף לא יודע כרגע, וגם אנחנו לא יודעים, מי שייך לאיזה קופה, ובאיזה מלון הוא נמצא

הדר אלעד:  זה לא המצב של הקורונה, שבו קודם היה מלון מסודר עם מפקדה, ואחר כך קלטו לשם חולים בהדרגה ורשמו כל אחד

הדר אלעד:  המציאות הכאוטית שלנו היא כזו שקודם לקחו אנשים מיישוב בפחד מלחמה, העמיסו אותם ושמו אותם במלון, ורק אחר כך כל גורמי הסיוע והממשלה מתחילים להגיע

הדר אלעד:  זאת אומרת, זה לא שיש כרגע רשימות מסודרות במלונות, בוודאי לא בחלוקה לקופות, כי אף אחד לא קלט בכניסה ועשה את הרשימות האלה

הדר אלעד:  פה אנחנו מדברים על 80 מלונות שכאילו כיוונו אליהם את האוכלוסייה, ואני בכלל אומר לך שיש מספר הרבה יותר גדול של מלונות שלא כיוונו אליהם את האוכלוסייה, והיא פשוט הגיעה לשם

יונתן מישרקי: מה הפתרון בסוגיה, לדעתך?     

הדר אלעד: אם תנועת האוכלוסייה הזו תימשך ותגדל, לדעתי עד הסוף אנחנו לא באמת נדע מי נמצא איפה, באיזה מלון, ולאיזה קופה הוא שייך

הדר אלעד:  המידעים יהיו מאוד מאוד חלקיים

הדר אלעד:  אנשים יזוזו גם בין מלונות ויעברו מקומות

הדר אלעד:  אין הרבה סיכוי לעקוב איפה נמצא כל אחד

הדר אלעד:  אני לא חושב שזה יקרה - זו דעתי

הדר אלעד:  אני מבין שנעשה מאמץ גדול, לפחות על ידי פיקוד העורף, כן למפות

הדר אלעד:  אבל כמו שאמרתי, הם לא נמצאים בחלק גדול מהמתקנים – זה המצב

הדר אלעד:  לכן, העניין הוא שכל מלון יידע

הדר אלעד:  יידע מנהל מלון, יידעו בלובי, ושבכל מלון ובכל מתקן, גם בית ספר, מתנ"ס, נמנה איש קשר

הדר אלעד:  זה יכול להיות מישהו מפיקוד העורף או ממשרד הבריאות, מהרווחה, ויכול להיות גם, גם וגם

הדר אלעד:  האיושים יכולים להיות חלקיים, אבל כל מלון והאנשים שנמצאים בו, צריכים לדעת מה יש להם בסביבה

יונתן מישרקי: הייתי רצה להציע הצעה, ותגיד לי מה אתה אומר כנציג משרד הבריאות

יונתן מישרקי:  הרי הקופות יודעות מי נמצא ובאיזה מרחק, ופחות או יותר אזוריים ויישובים, כך שאפשר יהיה למפות ולחתוך את מי שקרוב יותר לכיוון הגדר

יונתן מישרקי:  אתה יודע מה? אפילו פר יישוב

יונתן מישרקי:  זה ברור שהנתון הזה נמצא אצל קופות החולים עם כתובות

יונתן מישרקי:  כנ"ל גם בצפון

יונתן מישרקי:  למה שבאופן יזום הקופה לא תשלח הודעה לאותו מבוטח שנמצא באותם אזורים שהם פוטנציאל לפינוי שאומרת: אנחנו רוצים לתת לכם שירותים

יונתן מישרקי:  נשמח שתשיב לנו, בבקשה, האם התפניתם, ולאיזה אזור התפניתם

יונתן מישרקי:  ויישלחו להם בבוט מסודר את כל האינפורמציה שיש באותו אזור

יונתן מישרקי:  אם הוא התפנה לים המלח, אז הוא מקבל בחזרה כך וכך שירותים שהוא יכול לקבל באזור ים המלח

יונתן מישרקי:  זה בוט פשוט ולא מסובך מדי

יונתן מישרקי:  הכתובות נמצאות אצל קופות החולים

יונתן מישרקי:  למה שלא תרימו פרויקט כזה?     

הדר אלעד: הצעתך טובה, אני בטוח שהקופות יתייחסו לרעיון

הדר אלעד:  לא לכול אחד יש פלאפון, לא כל אחד מסתדר עם טכנולוגיה, לא כל אחד עונה על אס אם אסים כי דעתו טרודה כרגע בדברים אחרים

הדר אלעד:  אבל אין ספק שזה יגביר את יכולת המיפוי וישפר את התקשורת

הדר אלעד:  אני בטוח שהקופות יתייחסו קונקרטית להצעה

הדר אלעד:  כל אחד יעשה מאמץ בגזרה שלו להבין איפה אנשים נמצאים

הדר אלעד:  יחד עם זאת, תנועת האוכלוסייה היא מאוד מהירה

יונתן מישרקי: הייתי מאוד שמח לשמוע שזו תהיה הנחיה של משרד הבריאות לקופות לנסות ליצור בצורה אקטיבית קשר עם המבוטחים שלהם ולשמוע איפה הם

יונתן מישרקי:  זה נשמע לי בסיסי

יונתן מישרקי:  אני מקווה שאני לא טועה

יונתן מישרקי:  אנחנו כמובן נשמע את קופות החולים בהקשר הזה

קארין אלהרר: כן, Reaching out הכי פשוט שיש

הדר אלעד: אני מציע שהקופות יתייחסו לרעיון

הדר אלעד:  שוב, אנחנו צריכים להבטיח שתהיה מקסימום תשתית קהילתית פועלת, גם פיזית וגם באמצעים של רפואה מרחוק, כך שבכל מקום שאליו מפונים אנשים יהיה ברור מה קרוב לשם, לאיפה צריך לפנות, מי אנשי הקשר, מה התשתיות הרפואיות, ושבעיות כמובן יצופו, קודם כול לרמה המקומית, ומה שלא ייפתר שם, כמובן יטופל במהלך - - -     

יונתן מישרקי: האם יש לכם נציגים בריכוזים הגדולים של המפונים?     

הדר אלעד: בוודאי שיש נציגים

הדר אלעד:  לשכות הבריאות וקופות החולים ומשרד הרווחה שולחים נציגים לכל הריכוזים

קארין אלהרר: איזה נציגים? האם מדובר במטפלים?     

הדר אלעד: לא

הדר אלעד:  המטפלים נשלחים על ידי קופות החולים, צוותים רפואיים מקופות החולים

הדר אלעד:  כמובן שיש גם מתנדבים

הדר אלעד:  אנחנו שולחים נציגים שהם אנשי מחוז

קארין אלהרר: פסיכולוגים מטעם קופת החולים?     

הדר אלעד: כן

הדר אלעד:  אני לא יודע אם ספציפית פסיכולוג

הדר אלעד:  בבריאות הנפש הגישה הרפואית היא טיפה שונה

הדר אלעד:  אני מוכן לפרט, אבל אתם רוצים לעשות דיון ייעודי

הדר אלעד:  אני יכול לפרט את הגישה בבריאות הנפש

קארין אלהרר: תגיד לנו בגדול

קארין אלהרר:  איזה נציג נמצא?     

הדר אלעד: לא מדובר על פסיכולוג

יונתן מישרקי: אני שאלתי את השאלה הזו כי ציפיתי שמשרד הבריאות יתכלל את האירוע מול קופות החולים בשאר הדברים, וגם באינפורמציה

יונתן מישרקי:  תחשבי על בית מלון שנמצאים בו הרבה מאוד מפונים שרוצים מידע, ויש לך נציג משרד הבריאות שיש בפניו את כל המידע

יונתן מישרקי:  הוא יודע להגיד: אתה בכללית, דע לך שיש פה מרפאה במרחק של 5 מטר המלון

יונתן מישרקי:  כלומר, יש מישהו שמתכלל את האירוע

יונתן מישרקי:  גם אם הוא לא בעל מקצוע שיודע לתת מענה, הוא בעל מקצוע שיודע לשלוח אותך לכתובת הנכונה

קארין אלהרר: כן, אבל בלי קשר לנציגים המתכללים, הם דיברו, לפחות זה מה שהם סיפרו לנו, על כך שיש לאורך כל היום עובדים סוציאליים ופסיכולוגים שצריכים לתת מענה שוטף

קארין אלהרר:  מדובר באנשים שחוו תופת

יונתן מישרקי: אני מסכים איתך

יונתן מישרקי:  זה נושא סופר חשוב

יונתן מישרקי:  הדיון כרגע לא מתעסק בו

יונתן מישרקי:  ד"ר הדר אלעד, אם יש לך מענה לחברת הכנסת קארין אלהרר בהקשר של צוותים שנותנים מענה רגשי, טראומטי, לאותם מפונים, נשמח לשמוע

הדר אלעד: אני אשמח להגיד

הדר אלעד:  לכל מלון, בוודאי בדגש על מקומות שבהם מפונים באזור הדרום, לא 230 המלונות עליהם דיברתי, אבל בכל מלון יש גם נציג הרווחה שהוא עו"ס, וד"ר שגית ארבל תתייחס ספציפית, וגם נציג בר"ן ספציפי לאותו מלון, שנותנים את המענה בתחומים המקצועיים האלה

הדר אלעד:  אבל המטפלים שם בשטח במלונות מגיעים באיזשהו אופן אחר, בשיטת הפעלה אחרת

הדר אלעד:  מה שקורה במקומות האלה זה שאנחנו חילקנו את הארץ למרחבים

הדר אלעד:  נתנו אחריות על כל מרחב מלונות למנהל בית חולים לבריאות הנפש

הדר אלעד:  הארץ התחלקה בין מנהלי בתי החולים וכל מנהל בית חולים אחראי על גזרה ומתכלל שם את המאמץ

הדר אלעד:  הוא מתכלל גם את הכוחות שלו מבתי החולים, גם מתנדבים

הדר אלעד:  בשיתוף פעולה עם בתי החולים, בנו צוותים ייעודיים לסיפור הזה בהרכב, שלא ניכנס אליו כרגע, והם אמורים לעבור בין המלונות בגזרות השונות ולתת את המענה

הדר אלעד:  אני חושב שזה באמת שווה דיון נפרד עם אנשי בריאות הנפש

יונתן מישרקי: בהחלט

יונתן מישרקי:  כאמור, יהיה על זה דיון נפרד

יונתן מישרקי:  אני מבקש לקבל אינפורמציה על ההנחיות שנתתם

יונתן מישרקי:  האם קיימות הנחיות באשר לביצוע מעקב היריון לנשים, וכן לגבי חולים אונקולוגים בטיפול פעיל? מה המעטפת שאתם מציעים לשתי האוכלוסיות הללו?     

הדר אלעד: אין הנחיות ספציפיות למעקב נשים בהיריון

הדר אלעד:  הכול צריך להימשך כסדרו במקום שהם הגיעו

הדר אלעד:  כלומר, מי שביצע את המעקב במקום מסוים - - -     

יונתן מישרקי: האם אתם יודעים שיש מענה לזה?     

הדר אלעד: אני לא יכול להגיד לך בוודאות שיש מענה לכל אחד

הדר אלעד:  אבל בוודאי שקופות החולים יצטרכו לתת את המענים האלה בכל המקומות, ובוודאי שיהיו גם בעיות

הדר אלעד:  בהיקף הזה של תנועת אוכלוסייה אי אפשר להבטיח שהכול, הכול, ידפוק מייד כמו שצריך

הדר אלעד:  אבל ברור שמי שצריך לקבל טיפול אונקולוגי חייב להמשיך, ומי שצריכה מעקב היריון חייבת להמשיך, ומי שחייב טיפול דיאליזה חייב להמשיך

יונתן מישרקי: האם משרד הבריאות יודע האם הקופות ערוכות באותם אזורי הפינוי לתת מענה לדברים הללו? אני בכוונה שואל אותך את השאלות האלה

יונתן מישרקי:  אני רוצה לדעת בכן ולא

יונתן מישרקי:  האם טיפול בחולה אונקולוגי פעיל קיים באזור ים המלח או לא?     

הדר אלעד: אז כן

הדר אלעד:  אני יודע שקופת חולים כללית, למשל, וכאמור, כרגע אנשים יכולים להיכנס גם, בוודאי במקומות האלה, כי יש - - - מקופה לקופה, אני יודע בעיקר מהשבוע שעבר

הדר אלעד:  קופת חולים כללית אמרו שהם יורידו השבוע רופא נשים לשם, וקופות אחרות התייחסו להיבט הזה

הדר אלעד:  אנחנו נביא לשם את השירותים, לפחות של הרפואה הראשונית, וגם שירותים של רפואה מקצועית בהמשך

הדר אלעד:  שוב, יש חולים ספציפיים שכנראה לא יוכלו לקבל את הטיפול במקום שבו הם שוהים

הדר אלעד:  כי אם הם צריכים להגיע להקרנות או לטיפולים אונקולוגים מורכבים, אז כנראה שזה לא יקרה בהכרח בים המלח

הדר אלעד:  יכול להיות שיהיו חולים שהיא תצטרך להעביר אותם כי הבעיה הספציפית שלהם מורכבת מדי

קארין אלהרר: מי מממן את ההסעה של חולה אונקולוגי שבדרך כלל היה מגיע עם מונית קצרה או בנסיעה מאוד קצרה? עכשיו הוא צריך נסיעה יותר ארוכה

קארין אלהרר:  דיברו כאן גם על טיפול דיאליזה, שזה ממש מציל חיים

קארין אלהרר:  מי יממן את הנסיעה?     

אורלי מיכה: אני יכולה לומר לך שארגונים לקחו את זה על עצמם והם מממנים את הנסיעות האלה

קארין אלהרר: כן, אבל די עם התרומות

קארין אלהרר:  יש מדינה

הדר אלעד: יש לנו נציגה שעוסקת בדיאליזה, ואני מציע שהיא תתייחס

הדר אלעד:  הגברת ורדה טוחנר תוכל לענות ספציפית להיבטי דיאליזה כי הנושא פה הוא פרטני

יונתן מישרקי: אני משאיר את חולי הדיאליזה עכשיו בצד, נשמע עוד מעט התייחסות

יונתן מישרקי:  מה עם שאר המטופלים שצריכים לקחת הסעה לצורך טיפול רפואי? האם יש מענה להסעה עבורם?     

הדר אלעד: אני לא יודע אם יש מענה להסעה בכל מקום

הדר אלעד:  אתה יודע, משרד הבריאות לא אמון על הסעות

הדר אלעד:  אם אתה שואל אותי על החזרים כספיים ודברים מהסוג הזה, אני מניח שדברים כאלו יסתדרו

הדר אלעד:  אני לא יודע לתת ספציפית תשובה אם יש בכל מקום מענה של הסעה לכל מטופל

הדר אלעד:  משרד הבריאות לא בדיוק עוסק בהסעות מטופלים

הדר אלעד:  אנחנו יותר עוסקים במימון לחולים ספציפיים שזכאים לכך מתוקף - - -

הדר אלעד:  אלו שאלות יותר פרטניות

הדר אלעד:  נשמח לדעת אם יש בעיה

נעה בן שבת: השאלה היא, למשל, אם יש חולים שבדרך כלל מקבלים החזר מקופת החולים עבור הסעה לבית חולים, אבל אי אפשר לקבל עכשיו בבית החולים אלא צריך לפנות למכון יותר קרוב - האם קופות החולים ייתנו מימון להסעה כזו?     

הדר אלעד: קופות החולים יתייחסו ויענו

הדר אלעד:  אני לא יודע לענות על כל שאלה ספציפית לגבי החזר למטופל כזה או אחר

הדר אלעד:  בוודאי שהגמישות היא מקסימלית, ורוח הדברים היא לעזור ככל הניתן

הדר אלעד:  אנחנו באמת משתדלים לסייע עד רמת הבן-אדם הבודד ולפתור בעיות

הדר אלעד:  למשל, אני יכול לספר שמישהי היתה צריכה מכשיר כלשהו, שהוא בכלל לא בסל, והיא קנתה אותו פרטי

הדר אלעד:  היא נשארה בלי המכשיר הזה ומשרד הבריאות בדרגים גבוהים התעסק כדי לדאוג לה שתקבל את המכשיר, ללא כסף וכתרומה, ושבכלל נקנה פרטי ועולה אלפי שקלים

הדר אלעד:  אנחנו משתדלים מאוד לעזור

הדר אלעד:  אם יהיו בעיות פרטניות עם הובלות והחזרים, גם הן ייפתרו

הדר אלעד:  אנחנו, למשל, מגבשים עכשיו סל הטבות נרחבות לאנשים מסוימים שהיו באזורי הלחימה

הדר אלעד:  זה לא שהדברים סגורים וכבר גיבשנו אותם

הדר אלעד:  אבל באמת באמת רוח הדברים היא לעזור ככל האפשר, והרבה מעבר למה שקורה בדרך כלל, ובדגש על האוכלוסייה הספציפית שאנחנו כרגע פוגשים פה בדיון

הדר אלעד:  זה לא כל מי שעזב את ביתו, אבל בוודאי מי שפונה מאזורי הלחימה וכו'

הדר אלעד:  אשמח לדעת אם יש בעיות ספציפיות עם הסעה

הדר אלעד:  הן יבואו על פתרונן

יונתן מישרקי: אני מאוד מודה לך על הדברים האלה, ד"ר אלעד

יונתן מישרקי:  תודה רבה על כל מה שאתם עושים למען כל החולים בתקופה הקשה הזו

יונתן מישרקי:       אני מבקש לשמוע עכשיו את אילנה גנס

יונתן מישרקי:  זה לא מתאפשר

יונתן מישרקי:  נעבור לגברת ורדה טוחנר לגבי מטופלי הדיאליזה

יונתן מישרקי:  בבקשה

ורדה טוחנר:   שמעתי את מהלך הדיון

ורדה טוחנר:  לגבי המכונים שנסגרו, למשל, בנתיבות והשאר - מהמכון עצמו ישנן הסעות למכונים ממוגנים

ורדה טוחנר:  המטופלים יכולים לנסוע ממכון לא ממוגן למכון דיאליזה ממוגן

ורדה טוחנר:  לגבי המפונים - אני ביקשתי שהמפונים יפונו לערד או ללוד כי שם יש לי מקום בדיאליזה ממוגנת

ורדה טוחנר:  אבל חלק מהמטופלים פונו על ידי פקע"ר לערד, כמו שאתה אומר

אורלי מיכה:   הם פונו לים המלח, ורדה

ורדה טוחנר:   ישנן הסעות ממכונים לא ממוגנים למכונים ממוגנים על ידי המפעילים

ורדה טוחנר:  לגבי אלה שפונו - ביקשתי שיפונו לערד, אבל משום מה פונו לים המלח

ורדה טוחנר:  מי שמממן את העלות בדרך כלל הן קופות החולים, כמו שנאמר

יונתן מישרקי:   את ביקשת, אבל זה לא בוצע

יונתן מישרקי:  את מבינה שזה צף עכשיו כלפי מעלה

אורלי מיכה:   קופות החולים מממנות 50%, לא הכול

יונתן מישרקי: האם נציגי פיקודי העורף עדיין נמצאים איתנו כאן? אני חושב שהנושא הזה צריך טיפול

יונתן מישרקי:  זה עדיין לא מאוחר, הם עדיין מפונים והם עדיין צריכים לקבל את הטיפולים

אורלי מיכה: יש שלושה מטופלים להיום שאין להם הסעה לדיאליזה

ליאור אדרי: בשלבים הראשונים של תהליך הפינוי וההתפנות העצמאית, לא באמת היתה שליטה של פיקוד העורף מי מגיע לאיזה יעד

ליאור אדרי:  רק אתמול, מול החלטת הממשלה, אנחנו ידענו לייעד חולים שמוגדרים בעלי צרכים מיוחדים לאזור ספציפי

ליאור אדרי:  אני מסכים שצריך לעשות עכשיו ניתוח ספציפית באזור ים המלח בכמה אנשים מדובר, וזה כבר נכנס אלינו לסט הנושאים שהועברו לטיפול ולניטור

יונתן מישרקי: מאור וורדה, האם אתם יודעים לדבר ביניכם?     

ליאור אדרי: בהחלט

יונתן מישרקי: הייתי רוצה שתעשו את זה ביניכם, בבקשה

יונתן מישרקי:  תכניסו גם את הגברת אורלי

אורלי מיכה: בשבוע שעבר אנחנו שלחנו מכתב לפיקוד העורף ולמשרד הבריאות מטעם האיגוד הנפרולוגי והאחיות, ועדיין לא קיבלנו התייחסות לזה

אורלי מיכה:  אני כבר שבוע ימים מנסה להשיג את פיקוד העורף, יחד עם ורדה, כדי לפתור את הבעיה הזו, ואנחנו לא מצליחים

יונתן מישרקי: אורלי, טוב שאת פה וטוב שהעלית את הסוגיה

יונתן מישרקי:  לאורלי מיכה יש אינפורמציה לגבי אותם חולים שזקוקים לטיפולים באזור ים המלח

יונתן מישרקי:  ורדה, מאור, אורלי, אני אבקש מכם לשתף פעולה יחד בעניין הזה

יונתן מישרקי:  ואם הצלחנו להביא בשורה לטובת אותם חולים, אז כבר עשינו משהו

יונתן מישרקי:  אז ברשותכם

יונתן מישרקי:  תודה רבה על הדברים, ורדה

ורדה טוחנר:   תודה

ליאור אדרי: אשמח שתקשרו בינינו

יונתן מישרקי: בסדר גמור, אנחנו נעשה את זה

יונתן מישרקי:  מנהלת הוועדה וצוות הוועדה יעשו זאת

יונתן מישרקי:       אני מאוד מאוד רוצה לשמוע את ד"ר אירית לקסר בהקשר של אוכלוסיית הקשישים ולגבי סוגיית האנשים עם צרכים מיוחדים, כפי שדיברה על כך חברת הכנסת אלהרר

אירית לקסר: האמת שעליתי לפני השעה אחת ושמעתי חלק מהדברים קודם

אירית לקסר:  הבנתי שהיו כמה סוגיות שרצו להפנות

אירית לקסר:  אני אגיד באופן כללי שבתחום שלי אני מתעסקת בעיקר מול הקשישים והסיעודיים שנמצאים בכל מקום, אם בבתי החולים הכלליים, אם במסגרות החוץ ביתיות למיניהן, וגם בקהילה, מה שנקרא חצר"מים

אירית לקסר:  אנחנו מדברים על אנשים שהם סיעודיים ועם צרכים בריאותיים

אירית לקסר:  אנחנו כרגע מעבירים בשלושה ערוצים: אחד, בתיאום עם פקע"ר באזורים ספציפיים שנדרשים לבדוק ולעבוד , ועיקר הפעילות היא בצפון, וזאת מתוך חשיבה לעשות את זה לא תחת אש

אירית לקסר:  היתה עשייה באמת מאוד משמעותית גם במרחב של 0 - 2 ק"מ, וגם בהרחבה של עד 5 ק"מ כרגע, על מנת לראות מי הם האנשים הסיעודיים שנמצאים בקהילה ומה הצרכים

אירית לקסר:  זה עבודה מאוד סיזיפית, גם של אנשי לשכת הבריאות בצפון וגם של קופות החולים

אירית לקסר:  אנחנו מעבירים אותם לפי הצורך או למסגרות סיעודיות אחרות בדרום הצפון או אפילו דרומה יותר, או לבתי חולים גריאטריים עם גריאטר בקהילה

אירית לקסר:  מכיוון שהיו הרבה מאוד אנשים סירבו להתפנות, ואנחנו מבינים זאת, בגלל שיש להם עובד זר או שיש להם בן משפחה מטפל אישית, והם רצו להיות איתם ביחד, ולא היתה לנו היכולת בבתי החולים הגריאטריים הסיעודיים האחרים להבטיח שבאמת יוכלו להיות שם מטפלים, כי לא תמיד יש את התנאים ואת המשאבים, הצלחנו, נכון לאתמול, גם ליצור סוג של מלונית בירושלים "יד שרה", שיש בה מספיק חדרים נגישים, והתחלנו להעביר מהצפון אנשים עם מטפל עיקרי, אם זה בן משפחה או עובד זר, כדי לתת להם טיפולים

אירית לקסר:       לגבי הדרום - שם הרי היינו בהפתעה

אירית לקסר:  כל הפעילות שם היתה שם תחת אש

אירית לקסר:  התייחסנו למטופלים שנמצאים בבתים, בקיבוצים

אירית לקסר:  העברנו את כל האנשים שרצינו להעביר למסגרות סיעודיות

אירית לקסר:  רצינו לעשות גם מיפוי מאוד משמעותי ולהעביר משדרות

אירית לקסר:  שם זה לא היה בהנחיית פקע"ר, אבל אנחנו, משרד הבריאות, נתנו את המשאבים ואת השיח עם הקופות

אירית לקסר:  בסופו של דבר, ההתנהלות היתה שאנשים לא רצו לעבור עד מצב שבו היה לחץ והעירייה העבירה אותם

אירית לקסר:  אתמול הייתי בביקור במלון רויאל בים המלח

אירית לקסר:  יש שם באמת אוכלוסייה ענקית, של 1,300 אנשים, שהועברו משדרות

אירית לקסר:  מחציתם אנשים קשישים, ומחצית מהאנשים הקשישים הם אנשים תשושים שמתהלכים עם אביזרים, עם מקל, עם הליכון, ועשרות מהם הם גם אנשים סיעודיים

יונתן מישרקי: האם החדרים שם מונגשים?     

אירית לקסר: באופן מאוד חלקי

אירית לקסר:  ההעברה לא היתה תואמת, זה לא היה חלק

קארין אלהרר:   אין כמעט מקומות נגישים

אירית לקסר:    ולכן, אנחנו - - -,  גם משרד הרווחה, גם אנחנו, משרד הבריאות

אירית לקסר:  אתמול היו פעמיים ביום נציגים מהמשרד

אירית לקסר:  בבוקר היה הנושא החברתי והרגשי

אירית לקסר:  אני הגעתי עם העובדת הסוציאלית שאחראית על הגריאטריה

אירית לקסר:  הגענו בשעות הצוהריים כדי לראות ולהסביר

אירית לקסר:  קופות החולים עשו שם עבודת קודש כי האנשים שם לא מסוגלים להגיע למוקד קופה שעשו שם במלונות

אירית לקסר:  מי שמכיר את המלון יודע שהנגישות של המלון החוצה היא במתלול שהוא מאוד קשה עבור אדם עם הליכון

יונתן מישרקי: מה עשיתם בהקשר הזה?     

אירית לקסר: שתי קופות החולים: קופות חולים כללית שנותנת מענה גם למכבי, ולאומית, ואני לא יודעת - - -  מבוטחי מאוחדת, נמצאים בתוך המלון

אירית לקסר:  כשהיינו שם אתמול אנחנו הסדרנו יחד עם נציגי המלון ויחד עם הקופות לעשות שם ממש אזור מאוד מסודר עם חדרי טיפול

אירית לקסר:  כיוון שרוב האנשים שם הם סיעודיים, הגיעו שתי רופאות מומחיות לגריאטריה

אירית לקסר:  גם לשכת הבריאות שלחה לשם אחות גריאטרית שיושבת ועושה שם טריאז' לראות מה הצרכים של האנשים, והיום עוד אחות מומחית קלינית גריאטרית בשביל לראות את הדברים האלה

אירית לקסר:  אין לנו רשימות שמיות של האנשים, כמו שאמר ד"ר הדר אלעד קודם

אירית לקסר:  אנשים הגיעו בלי תעודות, כמו שנאמר

אירית לקסר:  הם הגיעו בלי התרופות הכרוניות שלהם

אירית לקסר:  הוזכר כאן אולי אחד המקרים של אדם קשיש, שגם עושה דיאליזה

אירית לקסר:  למעשה נתנו לו מענה בהתחלה בערד

אירית לקסר:  חשבנו שזה לא המענה המיטבי

אירית לקסר:  היכולת שלנו היתה להעביר אותו עם מטפל עיקרי לאותו מלון בירושלים שאמרתי

אירית לקסר:  אדם רוצה להישאר בקהילה שלו

אירית לקסר:  אנחנו לא יכולים להכריח אותו, למרות שהיינו מאוד בחשש לגבי המצב הבריאותי האקוטי שלו

אירית לקסר:  לכן, אנחנו עם אצבע על הדופק

אירית לקסר:  אנחנו בקשר רציף עם הצוות המטפל שם

אירית לקסר:  מגיע גם צוות של מקצועות הבריאות, ואנחנו נראה איזה עוד עזרי שיקום כמו כסאות גלגלים, ואביזרי הליכה אחרים, צריכים להיות

אירית לקסר:  דיברו איתנו

אירית לקסר:  הרי המיטות שם לא מותאמות לאנשים סיעודיים, וגם לא לאלה שמצליחים לקום מהמיטה

אירית לקסר:  נבדוק ונראה אם יש עזרים שנוכל להביא להם, ולהסדיר את זה

יונתן מישרקי: הייתי שואף לכך שאנשים מטעמכם או מטעם משרד הרווחה שנמצאים במלונות, שגם ככה ממפים את הצרכים של אותם מפנים, יסמנו באיזושהי רובריקה שמדובר בקשיש סיעודי שנזקק

יונתן מישרקי:  לייצר רשימה כזו, כך שאתם תדעו לגשת אליהם בצורה אקטיבית

אירית לקסר:   זו בדיוק המטרה

אירית לקסר:  לא היתה רשימה מהתחלה, וכרגע נעשות רשימות

אירית לקסר:  עד לרגע זה יש לי רשימה חלקית

אירית לקסר:  אני מאוד מקווה שעד סוף היום תהיה לנו רשימה יותר משמעותית מי נמצא ובאיזה חדר, ואם נמצאים שם אנשים קשישים ומה הצרכים

אירית לקסר:  יש שם נציגות של הרווחה שבודקים את הצרכים האחרים, והם בטח יגידו

אירית לקסר:  יש שם נציגות די גדולה גם של משרד הבריאות וגם של קופות החולים

אירית לקסר:  ולא רק זה, אלא של אנשים עם יידע ומומחיות בגריאטריה, וזה לא תמיד נמצא בכל מקום – זה לגבי המלון הזה

אירית לקסר:  עוד שאלות?      

חיים כץ: תודה

חיים כץ:  ראשית, ברכות על המינוי, ובהצלחה

יונתן מישרקי:   תודה

חיים כץ:   בשעה מלחמה זו המוסדות הסיעודיים התגייסו ונרתמו לקלוט מפונים סיעודיים מכל הארץ

חיים כץ:  גם מהדרום וגם מהצפון

חיים כץ:  יצאה היום הודעה שגם בתי החולים קיבלו הנחיה לפנות אלינו סיעודיים, ואנחנו ניכנס מתחת לאלונקה

חיים כץ:  אבל אנחנו במשבר

חיים כץ:  אנחנו ענף שחנקו אותו לאורך שנים בכוח אדם

חיים כץ:  לא נתנו לנו

חיים כץ:  לגבי הנפאלים שנתנו לנו – שמנו חסם כלכלי שלא אפשר כמעט לקלוט ולהעסיק אותם

חיים כץ:  אנחנו מנסים להתמודד עם מי שנקלט עכשיו

חיים כץ:  כענף חייבו אותנו להישען על עובדים פלסטינאיים שמגיעים מהגדה, והם עובדים חיוניים, אבל המשטרה וצה"ל לא נותנים להרבה מהם להיכנס

חיים כץ:  אחרי שפתרנו את זה, והם מגיעים כבר למוסד, מסתובבים אנשים מהשכונה עם לפידים לפעמים בכמה מקומות ומאיימים לשרוף אותם

חיים כץ:  זו סיטואציה לא נוחה

חיים כץ:  אנחנו רוצים לעזור ולקלוט כמה שיותר, ואנחנו עושים הרבה צעדים כדי להצליח

חיים כץ:  אנחנו חייבים מטפלים סיעודיים

חיים כץ:  אין לנו

חיים כץ:  בלי ידיים סיעודיות לא נוכל לטפל באנשים סיעודיים הקיימים, ולא נוכל לקלוט מפונים

חיים כץ:  יש צורך לאומי קריטי לאפשר לנו יכולת לספוג ולקלוט עוד ועוד ועוד

חיים כץ:  יש ערים שלמות מפונות

חיים כץ:  הדבר הראשון הוא כוח האדם

חיים כץ:      הנושא השני הוא אבטחה

חיים כץ:  העניין הזה לא סודר

חיים כץ:  אנחנו לא יכולים לשים מאבטחים במוסדות

חיים כץ:  עד כמה שידוע לי, יש בדיקות עם המשרד לביטחון לאומי להציב את זה

חיים כץ:  זה כבר כמה ימים

חיים כץ:  נושא האבטחה הוא נקודתיכי גם משרד הבריאות וגם משרד הרווחה, בתי אבות ודיורים מוגנים, גם נכללים תחת המסגרות של דיור למבוגרים, והם גם קולטים מפונים עם מטפלים

יונתן מישרקי: האם זו דרישה של משרד הבריאות?     

חיים כץ: המשרדים רוצים שתהיה אבטחה

חיים כץ:  צריך איזשהו אישור להכניס ולהציב מאבטח למוסד

חיים כץ:  זה מה שנאמר לנו

חיים כץ:  שני המשרדים עושים בדיקות

חיים כץ:  כרגע אין חמ"ל אחד או שולחן אחד שכל הגורמים האזרחיים או הממשלתיים יושבים סביבו ומחליטים

חיים כץ:  הרבה מהסוגיות היו נסגרות בחמש דקות שיחה משותפת סביב שולחן

חיים כץ:  אנחנו פשוט נשרכים

חיים כץ:  כל אחד בסיטואציות שלו

חיים כץ:  יש צורך בשולחן עגול אחד של הגורמים הממשלתיים עם הגורמים האזרחיים, יחד עם איציק ואנחנו

חיים כץ:  אנחנו נשמח

חיים כץ:  אנחנו עם מעל 200 מסגרות דיור למבוגרים, ואנחנו מציפים המון נושאים מהשטח

חיים כץ:       הסוגיה השלישית היא תקציב חירום

חיים כץ:  הרבה מהמוסדות נמצאים עם כוח אדם חסר מאוד

חיים כץ:  עברו למשמרות ארוכות של 12:12, ועוד הוצאות ועלויות כדי לקלוט את המפונים

חיים כץ:  לא הוגדר תקציב כזה

חיים כץ:  אני יודע שיש דיבורים

חיים כץ:  שום דבר לא נחתך

חיים כץ:  שוב, אלו דברים שנמשכים ונמשכים, ויש צורך בגורם אחד שמרכז את זה ורואה את כל הספקטרום, וחותך ואומר: זה תקבלו, זה לא תקבלו

חיים כץ:  אין כרגע גורם כזה

חיים כץ:  אנחנו מפוזרים בין הרבה משרדים

חיים כץ:  זה משהו מאוד חשוב שצריך

יונתן מישרקי: קודם כול, אתה יודע שסוגיית העובדים לא זרה לי

יונתן מישרקי:  אני לרגע משאיר את זה בצד כי זה לא מהות הדיון

יונתן מישרקי:       ד"ר אירית, הוא הציע להקים חמ"ל משותף למשרד הבריאות והרווחה, יחד עם הארגונים האזרחיים, כדי לשבת על הצרכים ולקבל את הפתרונות שהם מציעים, ושכולם ביחד ישתפו פעולה באותו תחת אותו כובע

יונתן מישרקי:  האם את יודעת לענות לי על זה?     

אירית לקסר: קודם כול, אנחנו עם הרווחה בשיח רציף כל הזמן, וגם עם נחי ויולי וגם עם איציק, והם יודעים את זה - כל הזמן, כל דקה וכל רגע

אירית לקסר:  אנחנו גם מדברים אני יודעת שהיום או מחר צריך להיות זום משותף ואנחנו נשב

אירית לקסר:  במקביל, משרד הבריאות יצר פורום יחד עם הרווחה שבו נמצאים באמת רק הגורמים המשרדים

אירית לקסר:  אנחנו נראה אם נוכל להכניס לפורום הזה גם את הגורמים האזרחיים, או שנעשה את זה בזום נוסף

יונתן מישרקי: אני חושב שזה חשוב מאוד

אירית לקסר: לגבי כל הסוגיות שהוא העלה - חלק מהדברים הם בשיח ובעשייה ובבקשה משותפת

אירית לקסר:  לגבי נושא העובדים - אומנם שמת את זה בצד, אבל עסקנו בזה רבות

אירית לקסר:  לגבי הפלסטינאים - היתה פה בעיה מאוד קשה, והיתה פה עזרה ועשייה בין-משרדית, וזה הגיע לרמה של מספר מנכ"לים של מספר משרדים

אירית לקסר:  מנכ"ל משרד הבריאות היה בתוך זה

אירית לקסר:  אני מאוד שמחה שפתרנו את הבעיה שבאו באמת באמצע היום ניידות משטרה על מנת להוציא עובדים פלסטינאים

אירית לקסר:  גם בנושא של העובדים הזרים, ובעיקר הנפאלים והגיאורגים שנמצאים פה, היה לנו חשש שחלקם יעזבו, והעסק הזה נעצר

אירית לקסר:  לצערי הרב, היו צריכים להגיע עוד עובדים זרים, והטיסה הזו לא הגיעה

אירית לקסר:  כולנו ביחד בסוגיות ובבעיות האלה, ואני לא רואה שכרגע נצליח לפתור אותן

אירית לקסר:  אבל כן החלטנו, ויש חמ"ל כנראה שמשרד הכלכלה פותח לקלוט אנשים בשכר, כי אנחנו מדברים על עובדים בשכר

אירית לקסר:  אנחנו נשתתף בחמ"ל הזה כדי לסייע למוסדות שיהיו כמה שיותר עובדים לא מקצועיים, או מטפלים סיעודיים, מנקים, וכל הדברים שחסרים

אירית לקסר:  לא רוצים שאלו יהיו מתנדבים כדי שתהיה הכשרה ורצף של זמן

אירית לקסר:  לגבי אנשי המקצוע - יש לנו במשרד פורום שהאחות הגריאטרית בקשר איתם

אירית לקסר:  אנחנו עוזרים ככל שניתן - זה לגבי עובדים

אירית לקסר:      לגבי השיפויים הכלכליים - אנחנו לא הזכרנו, אבל במלחמה הזו עשינו מה שלא נעשה אף פעם

אירית לקסר:  הועברו חמישה בתי חולים סיעודיים

אירית לקסר:  כל האנשים הועברו ופונו למקומות אחרים, והמקומות נשארו ריקים

אירית לקסר:  כן הצלחנו להשיג תקציב של 50% מהתקציב שאנחנו נותנים, של משרד הבריאות, למטופלים האלה, בקוד שנקרא "שמירת מיטה", לפחות עד סוף חודש אוקטובר, ונראה מה יקרה אחרי

אירית לקסר:      לגבי שאר הדברים - זה נכון, סוגיית המאבטחים, נושא השיפוי לעובדים שעובדים במשמרות של 12:12

אירית לקסר:  מעבר לזה, אנחנו מבקשים מיגון

אירית לקסר:  רוב המערך הסיעודי לא ממוגן, ולכן המיגון האפשרי זה להשאיר את הקומה העליונה ריקה, ולהעלות את הצפיפות בשאר המוסד

אירית לקסר:  זה מוריד את איכות הטיפול בקשישים, וגם לא מאפשר להם לקבל - - -      

יונתן מישרקי: הנושאים האלה ייפתרו בשולחן עגול שלכם יחד עם משרד הרווחה והארגונים

אירית לקסר: לא

אירית לקסר:  אנחנו כבר יודעים את הנושאים האלה

אירית לקסר:  הם לא צריכים לפתור את זה איתנו

יונתן מישרקי: אם משרד הבריאות או הרווחה דורשים אבטחה, ולא יודעים לתת את זה באופן מעשי, ואין דבר כזה, אז צריכים לשבת ולדבר האחד עם השני

אירית לקסר: לא דיברתי על אבטחה, דיברתי על המיגון

אירית לקסר:  לגבי האבטחה - זו סוגיה רגישה

אירית לקסר:  ביקשנו שיפוי כספי לדברים האלה

אירית לקסר:  יש גם חלק של הרשאות של מאבטחים והכשרות שהמוסדות לא יכולים רגולטורית לקבל אותם

אירית לקסר:  הנושא הזה נדון כמה פעמים עם הנציגים של המוסדות

אירית לקסר:  היה שיח, לא איתי, אני לא מומחית בנושא, אלא הביטחון של - - -     

יונתן מישרקי: אני מודה לך על זה

יונתן מישרקי:  אני מתנצל שאני קוטע אותך באמצע

חיים כץ: לא קיבלנו תשובות

יונתן מישרקי:   נכון

יונתן מישרקי:  כמו שהיא אמרה, היא תשתדל לצרף אתכם לזום המשותף

יולי תמיר:   אנחנו יוזמים את הזום

יולי תמיר:  אנחנו לא מקבלים תשובות

יולי תמיר:  אנחנו שומעים הרבה מילים טובות, אנחנו שומעים הרבה מילים באוויר

יולי תמיר:  אין אף תשובה שמיושמת

אירית לקסר: יש תשובות שנאמרות שאין פתרון

אירית לקסר:  בנושא של מאבטחים - המוסדות - - -      

יולי תמיר:   אנחנו מקבלים את המפונים, אבל אחר כך תשובות, והינה התשובה: אין פתרונות

יולי תמיר:  אי אפשר להתנהל באופן הזה

יולי תמיר:  אי אפשר, מצד אחד, לבקש מאיתנו לקלוט, ולהגיד: אין תשובות לשאלות מהשטח

אירית לקסר: סליחה, זה לא מה שאמרתי

אירית לקסר:  נא לדייק

אירית לקסר:  להרבה מאוד דברים יש תשובות

אירית לקסר:  יש דברים שלגביהם התשובות לא אצלנו, ואנחנו דוחפים ומעבירים את זה למשרדים אחרים ולגורמים אחרים במשרד הבריאות - - -      

חיים כץ: זה נקרא ליפול בין הכיסאות - זו ההגדרה

חיים כץ:  הסיעודיים נופלים פה בין הכיסאות

חיים כץ:  הם לא יכולים להיות בבית או בבתי מלון

חיים כץ:  הם צריכים להיות אצלנו, והם לא יכולים, וגם לנו אין יכולת לקלוט אותם

חיים כץ:  יש מוסדות שסגרו את השערים, וחבל

קארין אלהרר: בסופו של דבר, בגדול יש אנשים, ויש עם מי לדבר, אבל צריך לרדת לרזולוציות ולפרטים

קארין אלהרר:  אני מציעה שיתנו לנו מענה בכתב, אם זה יותר קל להם, איזה מענים הם נותנים לכל סוג של אוכלוסייה

קארין אלהרר:  כי כרגע, ואני חייבת להגיד, לא שמענו תשובות אמיתיות

קארין אלהרר:  אין פה תשובות אמיתיות

קארין אלהרר:  אין לי ספק שיש להם רצון טוב, וצריך להגיד להם תודה על ההירתמות, והכול בסדר

קארין אלהרר:  אבל בסוף יש אנשים בקצה שלא מקבלים שירות, בין אם זה נופל על משהו בירוקרטי, ובין אם זה נופל על ההסעה שמישהו צריך לממן

קארין אלהרר:  אם לא נדע לקשור את הקצוות, פשוט לא יהיה שירות ואנשים לא יקבלו טיפול רפואי, וזה חבל

יונתן מישרקי: ד"ר אירית, אני בהחלט מזדהה עם מה שאומרים פה, ואני כן חושב שנכון יהיה לקיים שיח רצוף ולהציף את כל הבעיות משני הצדדים

יונתן מישרקי:  וגם את הדברים שלגביהם אין לכם פתרון

יונתן מישרקי:  צריך להביא אל אותו שולחן את מי שכן צריך להביא פתרון לעניין כוח האדם, תקציבים ייעודים, ועל כל מה שדיברנו

יונתן מישרקי:  דיברת על מיגון ועל נקודות נוספות

קארין אלהרר: הם צריכים להגיד לנו

קארין אלהרר:  כוועדה אנחנו צריכים לדעת

יונתן מישרקי: כמובן, אבל שהם ינהלו קודם שיח ביניהם

יונתן מישרקי:  כשיהיה שיח ביניהם, אנחנו נוכל לדעת למה יש פתרון ולמה אין

קארין אלהרר:   בדיוק

יונתן מישרקי:   אני מבקש ממך לקחת את זה באמת לתשומת לב, ולקיים דיון ביניכם

יונתן מישרקי:  בוודאי שצריך גם את משרד הרווחה בעניין זה

יונתן מישרקי:  צריך לקיים שיח גם עם אותם ארגונים, עם נחי ועם איציק, ועם כל מי שקשור לכך ומטפל באותם סיעודיים

יונתן מישרקי:  אחר כך תביאו אלינו את הבעיות הלא פתורות שנשארו, ויחד נשבור את הראש מה עושים

אירית לקסר: מעולה

אירית לקסר:  - - - שעושים עבודה נהדרת

אירית לקסר:  הקליטה של המטופלים ממקום למקום היא מאוד אחראית, היא עם הרבה מאוד התייחסות רגשית ורפואית נכונה, כי יש גם חששות לגבי ניהול הטיפול ושאנשים יקבלו טיפול שלא מתאים להם, וכולנו ערים לזה

יונתן מישרקי: בהחלט מגיעה להם תודה רבה

יונתן מישרקי:      	ד"ר אוריין יצחק, עמותת מגיני בתי"ה, בבקשה

אוריין יצחק: תודה רבה

אוריין יצחק:  למעשה, מהיום הראשון למלחמה אנחנו עוסקים בפינוי סיעודיים בלבד, או סיעודיים עם המטפלים שלהם, או בגפם לאזורים שונים בארץ

אוריין יצחק:  חלקם לבתי דיון מוגן, וחלקם הפנינו ממשרד הבריאות למחלקות הסיעודיים, וחלקם למלונות וכד'

אוריין יצחק:  מאוחר יותר עבדנו כבר באופן רצוף מול קופות החולים, והעברנו את הרשימות בצורה מסודרת לחמ"ל רפואה

אוריין יצחק:  ועכשיו עם חמ"ל רווחה

אוריין יצחק:       אנחנו נמצאים בצבר של פניות לא מטופלות, שמגיעות אלינו במקום להגיע לקופות החולים או למשרד הבריאות, כי אין הסברה ואין פרסום לאזרחים להיכן לפנות

אוריין יצחק:  ולכן, הם פונים לכל מיני וואטסאפים ולכל מיני גורמים שונים ומשונים

אוריין יצחק:  אני מבקש להעביר את הפיקוד לפיקוד העורף

אוריין יצחק:  זה הגורם שיודע לתכלל את כל האירועים ולעבוד עם כל המשרדים

אוריין יצחק:  הייתי שותף לכתיבת תו"ל בשנת 2000 של פיקוד העורף של פינוי אוכלוסייה בשעת ירי טילים של אב"כ

אוריין יצחק:  התו"ל הזה כתוב, יודעים איך לטפל מול הרשויות והצבא

אוריין יצחק:  צריך פשוט לתפעל אותו רק לאירוע הזה

אוריין יצחק:  הדבר הנכון הוא שפיקוד העורף ייקח את השליטה, כי למשרד הבריאות, ובצדק, אין יכולת לטפל בכל הנושאים

אוריין יצחק:  נושא ההיסעים לא קשור אליהם

אוריין יצחק:  זה נופל ברקע

אוריין יצחק:  אין להם פשוט יכולת הפתרון לזה

אוריין יצחק:  לכן, צריך שהדירקטיבה תהיה דרך פיקוד העורף

אוריין יצחק:       אנחנו נופלים כרגע בצבר של אירועים, שבמסגרתם, כמו שאמרה ד"ר לקסר, יש אנשים שלא רוצים להתפנות מתוך הערים

אוריין יצחק:  אנחנו מטפלים כרגע רק בערי התופת

אוריין יצחק:  קרי, 0 - 15: אשקלון, העוטף, שדרות, נתיבות, אופקים, ויישובי הספר בצפון - 0 - 2

אוריין יצחק:  כפי שאמרה ד"ר לקסר, אנחנו רואים בצפון טיפול מדהים

אוריין יצחק:  הטיפול והפרקטיקה שיישם משרד הבריאות הם באמת ראויים ונפלאים

אוריין יצחק:  אנחנו עדיין תקועים ביישובי הדרום

אוריין יצחק:  יש שם מקרים של אנשים שלא התפנו

אוריין יצחק:  מטפלות הביטוח הלאומי לא מגיעות אליהם, והם נשארים ללא מזון, ללא טיטולים,  ללא יכולת לקבל מענה

אוריין יצחק:  צריך לחבר פה את פיקוד העורף שיודע להביא את הרשויות ולספק להם את מה שצריך

יונתן מישרקי: מאור אדרי מפיקוד העורף, הייתי רוצה לשמוע מה דעתך לגבי הצעת ד"ר אוריין יצחק בהקשר האחריות על פינוי הגריאטריים הסיעודיים

יונתן מישרקי:  הוא הציע קודם להטיל אחריות על פיקוד העורף באשר לפינוי של אותן קבוצות אוכלוסייה סיעודיות שאין להן מענה

יונתן מישרקי:  הוא אומר: אני מקבל פניות, ואחרי זה אני פונה לקופות ולמי שאני יכול, אבל בסופו של דבר של יום נשארות לי פניות ש - - -     

ליאור אדרי: אעשה סדר

ליאור אדרי:  הבנתי את השאלה, וגם האזנתי לדבריו באופן מלא

ליאור אדרי:  לתחושתי, אנחנו, גורמי צה"ל, מחוברים

ליאור אדרי:  כל המערכת הזו היא אחת

ליאור אדרי:  זה לא שיש פה לכל אחד מהגופים אינטרסים שונים

ליאור אדרי:  אני חושב שאל לנו לקחת עלינו אחריות שבשגרה היא קיימת, מנוהלת, מתועדת, מתוקצבת, אצל גורמי הקופות שהם אלה שמחוברים

ליאור אדרי:  צריך להבין, מערך הרפואה בקהילה הוא מערך משומן היטב

ליאור אדרי:  יש אחיות קהילה שמכירות את המטופלים הספציפיים שלהן

ליאור אדרי:  גם אם נאמר ונקים חמ"ל לאומי כזה בפיקוד העורף, שמתעסק כרגע בעוד משימה וחצי, וזו משימה מאוד מאוד חשובה, - - -     

יונתן מישרקי: ברשותך, היועצת המשפטית רוצה להעיר הערה חשובה בהקשר זה

יונתן מישרקי:  בבקשה

נעה בן שבת: 	יש תקנות שעוסקות בפינוי אוכלוסייה של אנשים עם מוגבלות בשעת חירום, ועוסקות בפינוי אוכלוסייה בשעת חירום, המטילות את האחריות על גורם מפנה, שההגדרה שלו היא: מי שנקבע לפי דין ולפי החלטת ממשלה להיות אחראי לפינוי אוכלוסייה במצב חירום או לצורך התגוננות אזרחית, לרבות צה"ל

נעה בן שבת:  השאלה היא מי נקבע באירוע הזה להיות אחראי לפי דין? הוא האחראי לפינוי אוכלוסייה זו, והוא צריך לכל הדברים האלה לפי התקנות

ליאור אדרי: אענה גם על זה, ואיך אנחנו רואים את הדברים

ליאור אדרי:  קודם כול, גם במהלך עשרת הימים האחרונים, הפינויים התבצעו תחת מדיניות אזרחית או ממשלתית שונה

ליאור אדרי:  היו פינויים שנעשו באופן עצמאי

ליאור אדרי:  אני חושב שבמרבית המקרים שבהם אנחנו פוגשים מקרי קצה, שהם כנראה לא מטופלים בצורה מספיק טובה, מדובר באנשים שפונו עצמאית

ליאור אדרי:  אותם מקרים שפונו בהחלטה של משרד הבריאות בשלבים הראשונים, או ביומיים האחרונים כבר החלטה ממשלתית, הרי פיקוד העורף לא מחליט על דעת עצמו לפנות יישובים שלא תחת החלטת ממשלה, ברגע שקרה פינוי בצורה מבוקרת של מוסד שלם, הפינוי הזה נעשה בסמכות מלאה של משרד הבריאות תוך הפניית אותו מוסד, לצורך העניין, או חצר"מים מהצפון למענה אולטימטיבי, אם זה במרחבים בקהילה, קרי, בית מלון "יד שרה - ירושלים", או למוסד קולט באזור עפולה

ליאור אדרי:  המענה שלהם שם הוא ככל הנראה המענה הטוב ביותר שאנחנו יודעים לתת כרגע במדינת ישראל

ליאור אדרי:       ככל שיש מקרים שפונו באופן עצמאי, ויש כאלה, וכנראה אנחנו לא אוחזים בכולם כי מדובר באירוע של 100,000 אנשים בבת אחת, יכול להיות שיש עדיין גורמים שנשארו באזור העוטף, אנחנו באמצעות לשכות הבריאות של משרד הבריאות והקופות יוצרים איתם קשר

ליאור אדרי:  מהתרשמות שלי, מתנפלים כמערכת על כל מקרה פרטני

ליאור אדרי:  אני, כמוכם, מוטרד מהמקרים שאנחנו לא מכירים

ליאור אדרי:  ולכן, הסברה, הסברה, הסברה

ליאור אדרי:  האם ההסברה הזו צריכה להיות מטעם פיקוד העורף? אנחנו חלק מהמערך הזה, ואני גם אעלה את זה לגורמי ההסברה בפיקוד

ליאור אדרי:  אבל אני חושב שצריך לעשות פה יותר הסברה ברמה הלאומית, ושל הקופות בצורה אקטיבית, כי הן הגורם שאמון מטעם חוק על בריאות המבוטחים שלהן, ויש להן גם יכולת ליצור איתם קשר אינטימי, ולפעמים פרסונלי

יונתן מישרקי: אני רק מבקש השלמה של ד"ר יצחק בתגובה לדבריך

אוריין יצחק: אדוני היושב-ראש, אנחנו מכירים את התשובות האלה מתקופת הקורונה

אוריין יצחק:  סבלנו מאותם אירועים תקלות ובעיות

אוריין יצחק:  אנחנו מבינים שפיקוד העורף לא רוצה לקחת על עצמו נושאים שהוא לא יודע איך לטפל בהם ברמה התקציבית

יונתן מישרקי: אני גם לא יודע אם זה אחריות של פיקוד העורף בסופו של דבר

אוריין יצחק: זו החלטת ממשלה

יונתן מישרקי:   יש פה משהו שהוא לא חד משמעי

יונתן מישרקי:  החלטת ממשלה לגבי 0 - 2 בצפון

אוריין יצחק:   לא, החלטת ממשלה לגבי הגורם המפנה שצריכה להתקבל

קארין אלהרר: אה, עוד לא היתה, אז אי אפשר להעביר אליהם

יונתן מישרקי: הסטטוס בו אנחנו נמצאים כרגע הוא בעייתי

יונתן מישרקי:  אני מסכים במאת האחוזים

יונתן מישרקי:  בוודאי שכשיהיה גורם אחראי, אנחנו נדרוש ממנו תשובות

יונתן מישרקי:  אבל כרגע אנחנו בסטטוס בעייתי

אוריין יצחק: אין ספק

אוריין יצחק:  כל מה שאני מבקש זה להעלות את זה לממשלה לצורך קביעת הגורם הרלוונטי, וליצור מערך הסברה לאומי, כמו שאמר פיקוד העורף

אוריין יצחק:       נושא שני ואחרון זה החלטה, הנחיה, של משרד הבריאות שהגיעה אלינו ביום ראשון, והחלה להיות מיושמת כבר אתמול

אוריין יצחק:  ההנחיה הזו, שירדה למנהלי בתי החולים, היא לפנות מחלקות שיקום מזקנים בלבד, כאשר משאירים את הצעירים שם

אוריין יצחק:  ההחלטה הזו היא החלטה שאינה חוקית

אוריין יצחק:  היא לא עומדת בדרישות החוק

אוריין יצחק:  זו החלטה של משרד הבריאות בהפניה למנהלי בתי החולים

אוריין יצחק:  ההחלטה הזו לפנות רק זקנים כי הם מעמיסים על בתי החולים, לצורך הפניית או פינוי - - -     

יונתן מישרקי: אני חייב לומר לך שאתה מתפרץ לדלת פתוחה

יונתן מישרקי:  אני התכוונתי לקיים דיון בשבוע הבא בנושא מיטות שיקום בכלל, ועל מצבן בארץ

יונתן מישרקי:  אני מופתע ממה שאתה אומר לי

אוריין יצחק: ברור שמדובר בהחלטה בלתי חוקית כי טריאז' מתקיים במרחב שבו אין חלופה ראויה אחרת

אוריין יצחק:  צריך להבין את מגבלות החוק שמבוסס על עיקרון המידתיות

אוריין יצחק:       אני מבקש, ועשינו זאת בתקופה הקורונה, להעמיד מרכזיים גריאטריים, ויושב כאן היושב-ראש שלהם, לצורך שינוע של אותם חולים שנמצאים באותן מחלקות שיקום, ולקבל את הטיפול החלופי שם

אוריין יצחק:  יש אפשרות כזו, ואפשר לתקצב את זה

אוריין יצחק:  צריך לעשות זאת

אוריין יצחק:  זו החלופה הראויה שתמנע את ההוראה הלא חוקית הזו

אוריין יצחק:  אנחנו מבקשים ממשרד הבריאות: בבקשה, אל תיגררו אותנו לבג"ץ בתקופת מלחמה

אוריין יצחק:  תודה

יולי תמיר: כמובן שאני מסכימה עם זה שאסור בשום אופן לעשות גילנות, ואי אפשר להפלות אוכלוסייה כזו או אחרת, בטח לא את הזקנים

יולי תמיר:  יחד עם זאת, מעבירים אלינו גם למוסדות, וגם בשגרה מעבירים את מי שרוצה לבית עם גב שיקומי בבית

יונתן מישרקי:   	תציגי, בבקשה, את עצמך

יולי תמיר:   אני יולי גת, יושב-ראש קד"ם - קהילות דיור למבוגרים, בתי אבות, דיורים מוגנים ומוסדות סיעודיים

יולי תמיר:  אני מסכימה עם הטענה על השימוש בגילנות

יולי תמיר:  זה משהו שחייב להיעצר ולא להתקיים

יולי תמיר:  יחד עם זאת, מעבירים אלינו, למוסדות השיקום, שהם לא רבים, ועדיין צריך לדאוג לזה בשגרה, כמו שאמרת, או אל הבתים כשיש גב שיקומי שגרתי למי שרוצה

יולי תמיר:  אני לא ממשרד הבריאות ולא מגינה על אף אחד, אבל עדיין יש איזשהו תזרים הגיוני

יולי תמיר:  הגילנות חייבת לעוף מהעולם

יונתן מישרקי:   תודה

יונתן מישרקי:  אנחנו בלוח זמנים קצר

יונתן מישרקי:  גברתי, בבקשה

יוסף אפרתי: יונית אפרתי, נציבות שוויון זכויות לאנשים עם מוגבלות, משרד המשפטים

יוסף אפרתי:  אני רוצה להתייחס לכמה נקודות: ראשית, להודות על הדיון המאוד מאוד חשוב בנושא צורכי הרפואה, ולהודות באמת למשרדים ולכל העוסקים במלאכה

יוסף אפרתי:  אני רוצה להתייחס לסוגיית הנגישות ולסוגיית הפינוי

יוסף אפרתי:  להבנתי, בתקנות הפינוי של אנשים עם צורך רפואי מיוחד הוא תחת אחריות משרד הבריאות או הקופות

יונתן מישרקי:   האם גם את מבינה כך?     

נעה בן שבת: לגבי אנשים עם צרכים רפואיים מיוחדים – אני לא יודעת אם תמיד הסיעודיים ייחשבו עם אנשים צרכים רפואיים מיוחדים

נעה בן שבת:  זו שאלה פה

יונתן מישרקי: אין ספק שיש פה סוגיה לא פתורה של לקיחת אחריות או הטלת אחריות על גורם שאנחנו לא סגורים עליו פה בוועדה

יונתן מישרקי:  אנחנו נצטרך לחדד את זה

יונתן מישרקי:  זה אחד הדברים במסקנות

קארין אלהרר: אני מציעה שיהיה גורם אחד שיתכלל, כי אם לא, תהיה קטסטרופה

יונתן מישרקי:   ודאי

יוסף אפרתי:  כנציבות אנחנו אומנם גוף מאוד מאוד קטן יחסית למשרד הבריאות – בסך הכול 50 עובדים בכל הנציבות, אבל אנחנו מוכנים לסייע ולתת מהידע שלנו אודות הנגישות

יוסף אפרתי:  לא כגורם רגולטורי, כמו שאנחנו בדרך כלל מפקחים על הנגישות, אלא כגורם באמת מייעץ ומסייע

יוסף אפרתי:  לפעמים זה בשינוי קטן באותו חדר במלון, לפעמים יהיה צורך למצוא חדר חלופי, אבל לפעמים זה באמת דברים קטנים שבהם נוכל לסייע

יוסף אפרתי:       אני כן רציתי להרחיב בנושא בריאות הנפש

יוסף אפרתי:  אני מבינה שיהיה דיון בשבוע הבא

יונתן מישרקי: אני מקווה שבשבוע הבא

יונתן מישרקי:  כן, אנחנו רוצים לעשות דיון מעמיק בהקשר הזה

יונתן מישרקי:  תשמרי את הדברים לדיון ההוא

יונתן מישרקי:  אני מודה לך

יונתן מישרקי:       אני רוצה לעבור לנציגי קופות החולים

יונתן מישרקי:  אבקש מראש שהדברים יהיו קצרים ומתומצתים

יונתן מישרקי:       הגברת דלית ציפל, שירותי בריאות כללית, בבקשה

יונתן מישרקי:  שלום וברכה

דלית ציפל: שלום לכולם

דלית ציפל:  אני אחלק את המענה שלי לשניים, ואשתדל להיות מאוד מאוד קצרה

דלית ציפל:  קודם כול, אתייחס לנקודות החשובות והמשמעותיות שעלו

דלית ציפל:  לגבי פתיחת מרפאות במועצת אשכול - כמובן שרשמתי את זה לעצמי

דלית ציפל:  אני זורקת פה רעיון למשרד הבריאות אולי לפתוח מרפאה אחודה של כלל הקופות, ואז יהיה מענה רחב יותר ואנשי צוות רבים יותר

דלית ציפל:  זו נקודה למחשבה

דלית ציפל:  לגבי התיקים ואנשים שעוברים מאזור לאזור - הכללית נתנה הנחיה לפתוח את כל התיקים לכל נותני השירות, רופאים ואחיות, כך שאפשר יהיה לראות בכל מקום את התיק הרפואי של מטופל שמגיע, ולתת לו מענה

דלית ציפל:  בנוסף, ביטלנו את נושא ההצמדה

דלית ציפל:  דיברו פה על הצמדה לרופא מקצועי

דלית ציפל:  זה בוטל

דלית ציפל:  אין הצמדה

דלית ציפל:  במידה ונשאר, אפשר לבטל את זה מקומית דרך המשרד

יונתן מישרקי: כיצד מקבלים את השירות אלו שמגיעים בלי כרטיסי קופת חולים?     

דלית ציפל: ראשית, אפשר להנפיק להם באותו מעמד כרטיס במשרד של המרפאה

קארין אלהרר: גם בלי תעודת זהות?     

דלית ציפל: כן, כן

דלית ציפל:  מזהים אותם

דלית ציפל:  אנחנו פותחים תיק ומזהים את המטופל

דלית ציפל:  הוא ייתן לנו מספר תעודת זהות, כתובת

דלית ציפל:  כמובן על ידי זיהוי

דלית ציפל:  כמו כן, הם מתקשרים דרך 347*, יש איזשהו מספר, אני לא יודעת, והתיק נפתח באופן אוטומטי לשלוש שעות, כך שיש את המענה הזה

דלית ציפל:  לגבי המענה לאספקת תרופות - למעשה, הכללית פתחה את האפשרות לתרופות עד הבית בחינם לכלל האוכלוסייה בתקופה הזו

דלית ציפל:  אפשר לשנע תרופות ממקום למקום בחינם

דלית ציפל:  חשוב שהנושא הזה - - -     

יונתן מישרקי: האם זה כולל את אזורי הפינוי: ים המלח ואילת, ואת כל המקומות?     

דלית ציפל: מגיע, בוודאי

דלית ציפל:  אדבר בנפרד לים המלח

דלית ציפל:  שם יש התנהלות ממוקדת, מסודרת, כי זה באמת אזור רחב, ודווקא באזור ההוא אין לנו מרפאות ראשוניות

דלית ציפל:  יש לנו שם היערכות ספציפית

דלית ציפל:  אנחנו פתחנו מרפאה מרכזית, ומתכננים לפתוח מרפאה נוספת עם שירותים של רופא ראשוני, אחות, רופא ילדים, רופאת נשים

דלית ציפל:  גם בריאות הנפש מגיע למקום

דלית ציפל:  יש באזור הזה אחיות מהעוטף שמפונות למלונות, ולמעשה הן אחיות קהילה

דלית ציפל:  הן מכירות את האוכלוסייה שלהן, והן עוברות במקבצים

דלית ציפל:  האחיות האלה נותנות מענה באותו מלון

דלית ציפל:  הן ממפות את הצרכים, מייעדות את הצוותים, ואנחנו ממשיכים ונותנים את המענה ה - - -     

יונתן מישרקי: האם זה קיים בכל בתי המלון? האם אחיות כאלה פוזרו בכל בתי המלון?     

דלית ציפל: ברוב בתי המלון

דלית ציפל:  יש לנו בים המלח, באזור המרכז

דלית ציפל:  זה עובד

דלית ציפל:  הן נמצאות והן נותנות את המענה הראשוני, ואנחנו מגבים אותן בצוותים נוספים

דלית ציפל:       לגבי הסעות לקבלת טיפול - אין לנו חברת הסעה

דלית ציפל:  אנחנו עובדים לפי הזכאויות של הסל

דלית ציפל:  אנחנו בקשר מאוד רצוף עם המועצות והעיריות ויש שיתופי פעולה

דלית ציפל:  ההחזרים הם לפי הזכאויות

דלית ציפל:  אם מטופל נוסע ברכב פרטי, אז התעריף הוא בתחבורה הציבורית

דלית ציפל:  אם הוא ייסע מכל מקום אז התעריף הוא של התחבורה הציבורית, גם אם הדרך הוארכה

יונתן מישרקי: כן, אבל הסיטואציה מאוד מאוד לא דומה

דלית ציפל:   נכון

דלית ציפל:  כרגע זה מה שקיים

קארין אלהרר: מה עושים מים המלח לאילת?     

יונתן מישרקי: דווקא פה הייתי מאוד מאוד שמח לשמוע, ואפילו מבקש, שקופות החולים יבואו ויגידו: אנחנו מבינים את מצוקת הפינוי, ויש פה חולים שזקוקים לטיפולים מסוימים שנמצאים במרחק, ואנחנו נממן מאה אחוז מעלות הנסיעה

דלית ציפל: אני אומרת כרגע מה שקיים

דלית ציפל:  רשמתי את הנושא אצלי

דלית ציפל:  אני כמובן אעלה אותו לגורמים המאשרים

דלית ציפל:  זו נקודה שציינתי לדיון שלנו

דלית ציפל:  מאוד מאוד חשוב לי לומר לגבי עבודה יזומה לאנשים עם צרכים מיוחדים ולקשישים

דלית ציפל:  יש לנו יחידות לטיפולי בית

דלית ציפל:  גיבינו את היחידות לטיפולי בית מבחינת כוח אדם, ציוד, - - -, מיגון וכו', ולמעשה הם נערכים לפינוי מסיבי

דלית ציפל:  לגבי המענה לחולים מונשמים, שיקום, מורכבים, שנמצאים בקהילה, ושירדו מבתי החולים לקהילה, ושיעברו מאזורי לחימה לקהילה - היחידות שלנו יגיעו אליהם לבתים וייתנו את השירות הרפואי והמקצועי שהם יידרשו ושהמטופלים יצטרכו

יונתן מישרקי: גם למלונות הם יגיעו?     

דלית ציפל: אני עושה הפרדה

דלית ציפל:  במלונות יש לנו מערך אחר

דלית ציפל:  אני חייבת לומר שהיחידות והמרפאות הראשוניות יצרו קשר טלפוני באופן יזום לכל המטופלים הקשישים, שהם מרותקי בית-מיטה, לכל המטופלים המורכבים, הוספיס, מונשמים, שנמצאים כרגע ביחידות, ועשו מיפוי צרכים ראשוני

דלית ציפל:  עשו מיפוי מי יפונה, מי רוצה להתפנות, מי לא רוצה להתפנות, ולמעשה נתנו מראש את המענה לצרכים

דלית ציפל:  את זה עשינו בשלב הראשון, ואנחנו כבר מוכנים

דלית ציפל:  במידה ויהיו פינויים נוספים, הצוותים האלה ייתנו את המענה - זה ברמת המרותקים מורכבים

יונתן מישרקי: יפה מאוד

דלית ציפל: למעשה, למלונות מגיעים אנשים שהם ניידים

דלית ציפל:  אתם צריכים לראות את החלוקה הזו

דלית ציפל:  למעשה, לכללית יש פריסה גיאוגרפית רחבה של מרפאות ראשוניות

דלית ציפל:  קודם כול, אזרח שיפנה יקבל שירות בכל מרפאה, אם זה מכבי, אם זה מאוחדת, אם זה לאומית

דלית ציפל:  השירות יינתן לכל הקופות, ובמענה מיידי

דלית ציפל:  לגבי מי שלא יכול להגיע למרפאות - אנחנו התארגנו עם צוותים במלונות בצורות שונות בארץ

דלית ציפל:  קודם כול, בכל המלונות שעליהם אנחנו יודעים, ואלו מלונות שהפינוי אליהם נעשה בצורה מסודרת דרך פיקוד העורף, אנחנו מראש התארגנו כבר לצוותים של רופא ואחות שנמצאים במלון

דלית ציפל:  המטופלים והאזרחים מגיעים אליהם והם נותנים מענה לכל צורך שקיים

דלית ציפל:  לדוגמה, קבוצה של 30 קשישים הופנתה למלון לא-גון בנתניה

דלית ציפל:  המלון יצר קשר עם המחוז, ובטווח של יומיים הפנינו לשם רופא גריאטרי, אחות גריאטרית, לעשות הערכה כוללנית ובדיקה גופנית, והם נתנו מענה לצרכים

דלית ציפל:  יש מענים רחבים וגם נקודתיים, וזאת בהתאם למה שעולה מהשטח

דלית ציפל:  הוקמה גם מרפאה של הכללית בשפיים

דלית ציפל:  כמו שאמרנו, בים המלח מרפאה של הכללית

דלית ציפל:  השירותים שניתנים הם: רופא משפחה, ילדים, נשים, בריאות הנפש

דלית ציפל:  אנחנו גם משתדלים שיגיעו עובדים סוציאליים, פסיכולוגים

דלית ציפל:  אין לנו מלאי

דלית ציפל:  הצוותים האלה הם מצומצמים בשגרה, ובוודאי שבשעת חירום

דלית ציפל:  אבל אנחנו נותנים את המענה הזה

דלית ציפל:       לאילת הגיעו באמת המון המון מפונים

דלית ציפל:  יש צפי ש-60,000 מפונים יגיעו אליו

דלית ציפל:  למעשה, הפריסה של כללית באילת היא של בית חולים וקהילה, ונערכים שם גם דרך היחידות לטיפולי בית, גם תגבור של צוותים מהמרכז לאילת

דלית ציפל:  יש לנו כבר העברה של מספר צוותים

דלית ציפל:  שוב, יש מענה נקודתי לצרכים שעולים

דלית ציפל:  יש את השוטף ויש את המענה הנקודתי

דלית ציפל:  שירותי האון-ליין שלנו התרחבו

דלית ציפל:  יש לנו שירותי און-ליין לילדים 24/7, רופא משפחה, שירות און-ליין לבריאות הנפש

יונתן מישרקי: אנחנו נרחיב על זה בדיון שיהיה בהקשר זה

אורלי מיכה: אני מבקשת להגיב לגבי נושא ההסעות שהם נותנים 50%

אורלי מיכה:  ראשית, אני רוצה להגיד תודה רבה לכללית ולד"ר דורון נצר, שפשוט אישרו את טופסי 17 והם לא עושים שום בעיה עם זה

אורלי מיכה:  אבל לגבי נושא ההסעות - אתם נותנים 50% החזר למטופלים, אבל אתם מקבלים 100% עבור החולים האלה

אורלי מיכה:  למה אתם לא נותנים את זה לפחות בזמן מלחמה?      

יונתן מישרקי: אורלי, כשאני אדע מי האחראי, ועל מי מוטלת האחריות לכל הסיפור הזה של ההסעות למטופלים ולסיעודיים, אני אדע להצביע עליו ולהגיד לו לטפל בזה

אורלי מיכה: אני אשמח שתזמין אותי

אורלי מיכה:  אני אסביר לך בדיוק איך עובד נושא ההסעות בעולם הדיאליזה ומי בדיוק מקבל את הכסף

אורלי מיכה:  מחיר מלא ממשרד הבריאות לקופות, אבל המטופלים מקבלים רק 50%, וזו הנקודה

יונתן מישרקי: האם זו בעיה כללית או בעיה שצצה עכשיו?      

אורלי מיכה:   זו בעיה שקיימת כל הזמן

אורלי מיכה:  אבל אחת כמה וכמה שצריכים לפתור את הבעיה הזו עכשיו

יונתן מישרקי:   אני מבין

יונתן מישרקי:  לגבי הבעיה הספציפית הזו - כשנדע את מי מינתה את הממשלה כאחראי, אנחנו נדע גם לשאול אותו את השאלות

יונתן מישרקי:       הגברת דלית, אני מודה לך על הכול

יונתן מישרקי:  האינפורמציה שנתת פה מאוד מאוד חיובית

יונתן מישרקי:  אני מודה לכם על כל העבודה

יונתן מישרקי:       אין לנו הרבה זמן, ואני רוצה לשמוע את שאר נציגי קופות החולים

יונתן מישרקי:  ד"ר ערן רוטמן ממכבי, בבקשה

ערן רוטמן: שלום לכולם

ערן רוטמן:  בראשית דבריי אני רוצה לבשר לגדי ירקוני, לאיריס ולכל הנותרים במועצה האזורית אשכול, שמחר נפתחת מחדש המרפאה של מכבי בעין הבשור במתחם ממוגן שאיתרנו במקום, כך שלמעשה ממחר במועצה אזורית אשכול יש מרפאת מכבי פעילה לטובת מי שנותר שם

יונתן מישרקי: אני מודה לך את זה

יונתן מישרקי:  אני מקווה מאוד שהם שומעים אותנו כאן

יונתן מישרקי:  אם לא, נדאג להעביר להם את המסר

ערן רוטמן: הדבר השני הוא לגבי מה שביקשת, אדוני היושב-ראש, לגבי בוטים שיישלחו למטופלים מפונים, היכן הם נמצאים, והמידע על המרפאות

ערן רוטמן:  זה כבר מזה יומיים בפיתוח אצלנו במכבי

ערן רוטמן:  אני מאמין שתוך ימים ספורים, מערכת שלנו בנושא הזה כבר עובדת וכבר תעביר

יונתן מישרקי:   נהדר

ערן רוטמן:   עד אז אנחנו מפעילים קו לטובת כל המפונים כדי שכל אחד יקבל מענה ויקבל את כל המידע הנדרש

ערן רוטמן:  מאז תחילת הלחימה הסרנו במכבי את כל החסמים המחשוביים, הדיגיטליים, כדי שכל מטופל באמת יקבל טיפול בכל מקום שבו הוא נמצא, ויוכל לפנות לכל רופא ולכל מרפאה שבה הם נמצאים, ללא כל קשר לשיוך הקודם שלו

ערן רוטמן:  הרחבנו את שירותי האון-ליין, הרחבנו את שירותי שיחות הטלפוניות

ערן רוטמן:  הפעלנו שני קווים חדשים של מענה של רופאים, מעבר לקו האחיות הרגיל, כדי שבאמת מטופל שרוצה לשוחח עם רופא בכל רגע נתון יוכל לשוחח איתו

ערן רוטמן:  כל נושא תרופות עד הבית - אנחנו תגברנו את השירות

ערן רוטמן:  אנחנו מספקים תרופות עד הבית ללא עלות בכל קווי האש בדרום, ולמפונים, כמובן, אנחנו דואגים שכל אחד צריך תרופות יקבל

ערן רוטמן:  לא רק זה, דרך אותה מערכת של בוטים, עליה דיברתי קודם, אנחנו מתקשרים עם המטופלים שצורכים תרופות כרוניות כדי לוודא שהם מושכים תרופות בעת הנוכחית במיידית, וכמה שיותר מהר, כדי שאם תהיה החמרה במצב הלחימה התרופות יהיו בידיהם

יונתן מישרקי: מה אתם עושים עם הסעות לחולים, כמו שדיברנו?     

ערן רוטמן: סוגיית ההסעות היא סוגיה רגולטורית

ערן רוטמן:  מכבי היא ארגון שומר חוק, שפועל על פי הנחיות, וכל הנחיה שנקבל נבע

ערן רוטמן:  כרגע סוגיית ההחזרים היא כפי שנאמרה כבר

ערן רוטמן:  ושוב, אם ההחלטה תשונה, כמובן שאנחנו עובדים על פי ההנחיות

ערן רוטמן:  זה לא בידיים של קופות החולים בעצמן

ערן רוטמן:  יש רגולטור לעניין הזה

ערן רוטמן:       מבחינת בתי המלון, אנחנו מיפינו את כל בתי המלון שבהם אנחנו צריכים לתת את השירות

ערן רוטמן:  הקמנו בים המלח מרפאה גדולה, כולל שירותי תרופות, רפואת נשים, רפואת ילדים ורפואת משפחה

ערן רוטמן:  אני חייב לציין ששיתוף הפעולה בין קופות החולים בתוך השטח הוא מדהים, והצוותים מתקשרים

יונתן מישרקי: כן, העלו את זה כאן קודם

יונתן מישרקי:  זה מאוד מאוד משמח

ערן רוטמן: כולם נותנים שירות לכולם, ומתייעצים

ערן רוטמן:  כל רופא שרואה מטופל של קופת חולים אחרת, רופא מהקופה הזו פותח מרחוק תיק כדי שבאמת יידעו ויקבלו מידע, כך שבאמת הדברים מתנהלים בצורה טובה

ערן רוטמן:  בכל המלונות האחרים, שבהם יש מרפאות סביב המלונות, אנחנו כמובן מיידעים את המטופלים מה המרפאה הקרובה למלון שלהם, ושם הם מקבלים את השירות

ערן רוטמן:  בנוסף, צוותים של מכבי מסיירים בין המלונות ורואים איפה צריך לתת ואיפה חסר מענה

ערן רוטמן:  לגבי אוכלוסיית המרותקים ומטופלי הבית - כפי שדלית מכללית ציינה, במכבי מתבצע אותו הדבר

ערן רוטמן:  מפאת הזמן לא ארחיב

ערן רוטמן:  אדוני היושב-ראש,      אני יכול להתחייב בפניך ובפני כל חברי הוועדה שמכבי שמה לעצמה לדאוג לכך שרצף הטיפול לכלל המבוטחים במדינת ישראל יהיה בלי שום קשר למקום הימצאם

ערן רוטמן:  כולנו רתומים

ערן רוטמן:  כל הרוח של הצוותים, הרופאים, האחיות, הפסיכולוגים, העובדים הסוציאליים, מקצועות הבריאות, היא באמת רוח חדורת התנדבות ומשימה

ערן רוטמן:  אין לי ספק שאנחנו שם, ויחד עם כולם נעשה את כל הנדרש

יונתן מישרקי: תודה רבה

יונתן מישרקי:  אנחנו מודים לכם על העבודה המאומצת

יונתן מישרקי:      ד"ר אפרת ווקסלר, קופת חולים מאוחדת, בבקשה, בקצרה

יונתן מישרקי:  בגדול, אני מבין שהקופות חוזרות על זה שהאינפורמציה שהיא קיימת אצל המפונים

יונתן מישרקי:  שמענו דברים זהים פחות או יותר אצל רובם

יונתן מישרקי:  אשמח לשמוע אם יש לך מה להוסיף בהקשר הזה

יונתן מישרקי:  אם לא, נתקדם קדימה

אפרת ווקסלר: שאלו קודם על אס אם אסים למבוטחים ומטופלים לגבי מידע

יונתן מישרקי:   אנחנו לא שומעים אותך

יונתן מישרקי:  תיכף נחזור אלייך

יונתן מישרקי:  נעבור לטל מנדל, ראש חטיבת לקוחות בקופת חולים לאומית, ובזה נסיים

יונתן מישרקי:  בהזדמנות זו אני כמובן מתנצל בפני מי שלא הספיק לדבר

טל מנדל: שלום לכולם, ותודה רבה

טל מנדל:  כמה עדכונים שלנו: קודם כול, לאומית הסירה את כל המגבלות המחשביות, הדיגיטליות, ואנחנו מאפשרים הרבה יותר ממה שמתאפשר ביום-יום

טל מנדל:  כל הארץ קופה אחת

טל מנדל:  כל המטופלים בכל הארץ יכולים לקבל שירותים בכל המרפאות שלנו

טל מנדל:  אנחנו גם מקבלים כמובן מטופלים של קופות אחרות, ככל שהם פונים

טל מנדל:  הקמנו מרפאה בים המלח

טל מנדל:  מהיום היא פועלת במלון לוט

טל מנדל:  קודם עבדנו במלון רויאל, אבל עכשיו יש מקום קבע חדש

טל מנדל:  מלון לוט פועל, וכבר היום קיבלתי תמונות

טל מנדל:  הכול עובד

טל מנדל:  הרחבת השירותים באילת - הרחבנו את השירותים, בעיקר בבריאות הנפש, אבל גם בכלל, בשביל שנוכל לעמוד בביקושים שקיימים שם, וזה עובד

טל מנדל:  מגבלת ההתכתבויות עם רופאים, שקיימת בשוטף, הוסרה

טל מנדל:  לגבי מוקד הבריאות של לאומית, שמטפל בחולים מורכבים, מטופלי בית ועוד - אנחנו בקשר ישיר איתם

טל מנדל:  מוציאים שיחות טלפון, ו-Reach out על מנת לראות שהרצף הטיפולי תקין

טל מנדל:  הוצאנו שיחות לכל בתי האב של לאומית לתושבי העוטף ולאנשי שדרות, ואנחנו מוציאים לשלומי

יונתן מישרקי: האם יש לכם מידעים מהם איפה כל אחד נמצא?     

טל מנדל: לא באופן מלא

טל מנדל:  מי שמוכן לשתף פעולה ולהגיד, אנחנו רושמים ומעבירים למרפאה הקולטת החדשה

טל מנדל:  אבל אני חייבת להגיד שלא מעטים מהם בתנועה, וגם חלק מהם לא מעוניינים לשתף את המידע הזה

טל מנדל:  אבל ככל שיש, אנחנו רושמים אצלנו

טל מנדל:  אנשי הקשר שלנו עם המלונות עושים סיבוב במלונות ונפגשים ונותנים את פרטיהם, וגם את הפרטים בפליירים וברולאפים לכל מי שנמצא בכל מקום כדי שכולם יידעו איפה אפשר לקבל שירות בצורה הקרובה ביותר עבורם

טל מנדל:  לגבי תרופות - הרחבנו את ההסכמים שלנו עם בתי המרקחת הפרטיים, עם הרשתות, עם סופר פארם ו-Be, ובעיקר בדרום

טל מנדל:  ממש פתחנו מאשדוד ודרומה, והרחבנו את העניין הזה, וכמובן שמספקים גם מאות משלוחים עד הבית מדי יום

טל מנדל:  הקמנו מוקד שירות לשעת חירום בכל הנושא של מענה לבריאות הנפש כמובן, וגם עזרה בכל עולמות המרשמים, תרופות, בתי מרקחת וכו'

יונתן מישרקי: זה מאוד חשוב

יונתן מישרקי:  אנחנו נעסוק בזה בהמשך

יונתן מישרקי:  בגדול, קיבלנו מכם סקירה

יונתן מישרקי:  אני מודה לך ולכל קופת חולים לאומית על הדברים

יונתן מישרקי:  נחזור לד"ר אפרת מקופת חולים מאוחדת

יונתן מישרקי:  גברתי, בבקשה, בקצרה

יונתן מישרקי:  תתמצתי לנו את עניין הבוטים וההודעות

אפרת ווקסלר: שלחנו הודעות שהן גם הודעות כלליות עם מידע איפה אפשר לקבל את השירותים, מרפאות שנסגרות, - - - אס אם אסים שיצאו בשבוע האחרון

אפרת ווקסלר:  ממחר אנחנו גם נוציא בוטים, הודעות ספציפיות, כמו שאמרת, לאנשים באזורים שפונו, שהמטרה שלהם היא למפות איפה אנשים נמצאים

אפרת ווקסלר:  כמו שנאמר בתחילת הדיון, אין לנו את הרשימות

אפרת ווקסלר:  אנחנו לא יודעים באיזה מלון נמצאים המטופלים ולאן הם פונו

אפרת ווקסלר:  המטרה של ההודעות שלנו היא למפות את האנשים והצרכים

אפרת ווקסלר:  במקביל, אנחנו כל השבוע עושים טלפונים ממוקדי אוכלוסיות

אפרת ווקסלר:  התחלנו עם אוכלוסיות המרותקים

אפרת ווקסלר:  נדמה לי שגם מכבי דיברו על זה

אפרת ווקסלר:  יש לנו רשם מאוד מסודר של אוכלוסיות המרותקים שלנו

אפרת ווקסלר:  אנחנו מוציאים טלפונים יזומים לראות מה הצרכים שלהם

אפרת ווקסלר:  כנ"ל לגבי קשישים, ניצולי שואה

אפרת ווקסלר:  יש לנו אוכלוסיות ספציפיות בהן התמקדנו

אפרת ווקסלר:  מהיום אנחנו מוציאים שיחות, שעושות רק עובדות סוציאליות, לאנשים שאנחנו יודעים שהיו באזורי התופת ובאזורים שפונו

אפרת ווקסלר:  מדובר בשיחות מאוד רגישות וזהירות, ולכן רק צוותי עבודה סוציאלית עושים אותן

אפרת ווקסלר:  במקביל אנחנו משמרים שירות שוטף

אפרת ווקסלר:  עיבינו את המיון ההיברידי, שהוא שירות רפואי שפעיל כל הזמן, 24 שעות ביממה, והוא דיגיטלי או טלפוני על ידי רופאים

אפרת ווקסלר:  גם אנחנו הסרנו חסמים, והם יכולים ללכת לכל רופא בכל מרפאה

אפרת ווקסלר:  הנחינו את השטח לתת כל שירות, גם רפואי וגם אדמיניסטרטיבי, לכל מטופל שמגיע למרפאות

אפרת ווקסלר:  הרחבנו את האופציות לקבוע תורים דיגיטלית לרופאים

אפרת ווקסלר:  בסך הכול, רוב המרפאות פעילות

אפרת ווקסלר:  יש לנו היום, למשל, - - - מרפאות - - -, אבל אנחנו כן הרחבנו את כל האופציות להגיע גם לא בצורה פיזית למרפאות

אפרת ווקסלר:         לגבי המרפאות במלונות - כמו שנאמר גם על ידי הקופות האחרות, אנחנו משתלבים במרפאות הקיימות, וגם בים המלח

אפרת ווקסלר:  בתחילת השבוע הבא נוריד ניידת של בריאות האישה לים המלח שתיתן שירות בנושאים של רפואת נשים לנשים שנמצאות במלונות

אפרת ווקסלר:  עיבינו את המרפאה הקיימת שלנו באילת, כולל בצוותים לבריאות הנפש, שיורדים לשם ונמצאים במרפאה

יונתן מישרקי:   אני מודה לך על האינפורמציה שנתת לנו, לחברי הוועדה, ולציבור שרואה אותנו

יונתן מישרקי:  כאמור בהתחלה, נעסוק בנפרד בבריאות הנפש

יונתן מישרקי:       נשמח לשמוע ממורן בלייכפלד ממשרד הבריאות לגבי הפיקוח על מוצרי המזון, שהעלתה חברת הכנסת שלי טל מירון, ולגבי מסעדת "האחים", ובכלל על נושא המזון לבתי המלון ולמפונים

מורן בלייכפלד: אני אתייחס לכמה נקודות, ועמיר יצחקי יתייחס לנושא תברואת המזון

מורן בלייכפלד:  לגבי המלונות - אחד הדברים החשובים שראינו בירידה לשטח הוא שבחלק מהמקומות לא מקבלים שלוש ארוחות

מורן בלייכפלד:  זה אחד מהדברים החשובים שצריך לבוא מטעם המדינה ולא מתרומות

מורן בלייכפלד:  יש לספק את כל הארוחות ואת כל המענה

מורן בלייכפלד:  אחד הפתרונות האפשריים הוא להסב, לדוגמה, תקציב מתוכנית ההזנה, כי כעת אין בתי ספר וצהרונים

מורן בלייכפלד:  אפשר למצוא את הפתרונות האלה

מורן בלייכפלד:  זה בהחלט צורך בסיסי שיקבלו

יונתן מישרקי: האם ההסעדה היא באחריות משרד הבריאות?     

מורן בלייכפלד: אספקת מזון היא לא אחריות של המשרד

מורן בלייכפלד:  אנחנו בודקים שיש מענה תזונתי רפואי לצרכים ייחודים, כמו אלרגיות וכד', שדורשים מענה

מורן בלייכפלד:  כל הנושא של התברואה זה המחלקה של בריאות הסביבה, ותיכף מר עמיר יצחקי יתייחס לזה

מורן בלייכפלד:       לגבי המענה התזונתי - אנחנו הוספנו שאלות תזונתיות קריטיות לשאלון קליטה למפונים

מורן בלייכפלד:  למשל, אם יש צורך באמת מנות ללא אלרגנים, או צליאק

מורן בלייכפלד:  אני בטוחה שמי שהתייחסה שם לדיאליזה יודעת, אבל ליתר ביטחון, כדי שלא ייפול בין הכיסאות, במקרה חירום חירום חירום חירום, כשאין אפשרות לצאת לדיאליזה, יש לנו הנחיות תזונתיות לתפריט שהוא דל בנוזלים, אשלגן, נתרן וחלבון

מורן בלייכפלד:  ממש תפריט מציל חיים

מורן בלייכפלד:  ושוב, זה במקרה קיצון קיצון

מורן בלייכפלד:  אבל חשוב שהמטופלים האלה כן יידעו את זה

מורן בלייכפלד:  אנחנו כמובן גם בקשר עם האגף לבריאות הנפש בכל נושא השינויים התזונתיים בתקופה הזו

מורן בלייכפלד:  יש הרבה ילדים שהמעיטו באכילה, ויש גם מבוגרים שיש להם אכילת יתר או צמצום באכילה, וגם פה יש לנו מענה

מורן בלייכפלד:  יש לנו קשר עם כל התזונאיות הראשיות של כל הקופות

מורן בלייכפלד:  וכמו שנאמר, המענה באמת פתוח לכולם, כולל נושא של מזון ייעודי

מורן בלייכפלד:  יש ממש קו ישיר ודרך ישירה לפנות במקרים שצריך מזון ייעודי

יונתן מישרקי: האם את מטפלת בנושא קבלת תרומות מזון?     

מורן בלייכפלד: לא

מורן בלייכפלד:  אנחנו הוצאנו הנחיות תזונתיות משותפות ביחד עם בריאות הסביבה בנושא תרומות מזון, ותיכף עמיר יתייחס לנושא התברואתי

יונתן מישרקי:   אני מודה לך על דברייך

יונתן מישרקי:       	אני רק אודיע לכם שבשעה 14:40 תתקיים בדיקת צופרים

יונתן מישרקי:  אין סיבה לבהלה

יונתן מישרקי:  זו הודעה של קצין הכנסת

יונתן מישרקי:  קחו זאת בחשבון

יונתן מישרקי:      עמיר יצחקי, בבקשה

יונתן מישרקי:  עמיר, שלום

מאיר יצחק הלוי: שלום רב

מאיר יצחק הלוי:  יש חשיבות רבה לנושא התברואי של מזון

מאיר יצחק הלוי:  אנחנו לא רוצים להיכנס באירוע הזה גם לאירוע של הרעלות מזון

מאיר יצחק הלוי:  לגבי התמונה במלונות מבחינת תברואית - הנציגים שלנו היו בשטח והתמונה היא טובה, בסך הכול

מאיר יצחק הלוי:  הם גם מתורגלים

מאיר יצחק הלוי:  לכל המקומות שמוסדרים דרך פיקוד העורף ניתן מענה, כולל מענה תברואי הולם

מאיר יצחק הלוי:  הבעיות הן יותר במקומות שפיקוד העורף או שאין לנו כול כך שליטה עליהם

מאיר יצחק הלוי:       לגבי השאלה שנשאלה פה - תרומת מזון מעסק מוסדר כמו קייטרינג או מסעדה, בהיבט התיאורטי זה אפשרי

מאיר יצחק הלוי:  אבל צריך לבדוק שיש תנאים, שיש מי שמקבל את המזון, ששומרים על הטמפרטורות הנכונות, ושמה שצריך להיות חם, מגיע חם, נשמר חם, עד ההגשה, שיש אמצעי הגשה

מאיר יצחק הלוי:  לא תמיד זה מסתייע

יונתן מישרקי:   שלי, את רוצה לשאול אותו? היה מאוד חשוב לך לדעת על מסעדת "האחים", נכון?      

שלי טל מירון:   נכון

מאיר יצחק הלוי:   אני לא מכיר את המקרה הספציפי הזה, ואם דרך הוועדה תפנו אליי, ולוועדה יש דרך ליצור איתי קשר, אז אנחנו נבדוק את זה פרטני ללא שום בעיה

שלי טל מירון: אני רוצה להגיב, גם אם נפנה אליך פרטני, כי אני סיימתי להסתובב סביב הנושאים ולא לטפל בהם ישירות

שלי טל מירון:  אני כבר העליתי את זה אתמול

שלי טל מירון:  אני מבינה, וכמובן מקבלת, שאנחנו רוצים לשמור על אזרחי ישראל מפני זיהומים תברואתיים וכו'

שלי טל מירון:  יחד עם זאת, אני לא מקבלת שמשרד הממשלה יזרקו אותי מאחד לשני, וכל אחד יגלגל את האחריות ויגיד: השני יטפל

שלי טל מירון:  אתם הוצאתם איסורים

שלי טל מירון:  אנחנו הבאנו פתרון מהחברה האזרחית

שלי טל מירון:  לא ממדינת ישראל, שאמורה לדאוג להזנה של כל המפונים והגיבורים האלה

שלי טל מירון:  החברה האזרחית באה עם הפתרון

שלי טל מירון:  היא הביאה את הארוחות החמות, ודאגה גם לתעודת הכשר כדי שהחסם הזה לא יהיה

שלי טל מירון:  מדובר בהעברת מנות בתוך תל אביב, וזה לא מרחקים גדולים, ואתם מונעים את הדבר הזה

שלי טל מירון:  הציפייה שלי מכם היא לא שתשלחו אותי להוציא אליכם מכתבים ושתגידו לי שזה משרד אחר

שלי טל מירון:  הציפייה שלי במצב חירום, במלחמה, כאשר אני מציפה לכם בעיה כזו, היא שתעלו את לשיחת ועידה את משרד הפנים, שלדעתי אחראי על ההזנה עצמה, אתם, ששמתם את החסם, ונמצא פתרון

שלי טל מירון:  אתמול כבר אמרתי בוועדת הרווחה שיש מערך של כל הצהרונים בתל אביב שלא עובד כרגע

שלי טל מירון:  הם משנעים כלי יום בשגרה אוכל לכל בתי הספר

שלי טל מירון:  הפתרונות שם

שלי טל מירון:  בואו תעזרו למצוא את הפתרונות

שלי טל מירון:  אל תגלגלו אותי למקום אחר

שלי טל מירון:  התפקיד שלנו במצב חירום הוא להיות יצירתיים, כמו שאנחנו עושים פה בחמ"ל הכנסת

שלי טל מירון:  התפקיד שלכם הוא לעזור לנו ולא להקשות עלינו

מאיר יצחק הלוי: אין לי שום ויכוח איתך

מאיר יצחק הלוי:  אני גם לא גלגלתי אותך לשום גורם אחר

שלי טל מירון:   אז בוא נתקדם לפתרון

מאיר יצחק הלוי:    אני שומע את זה פה בוועדה, ואני מנסה לעזור

מאיר יצחק הלוי:  את - - -     

שלי טל מירון: זה כמובן לא אישי נגדך

מאיר יצחק הלוי:   לא, לא - ברור

מאיר יצחק הלוי:  לכן אני אומר, גם אם - - -     

שלי טל מירון:   אנחנו מיואשים מבירוקרטיה

שלי טל מירון:  אנחנו מנסים לעזור ומביאים פתרונות, והבירוקרטיה עוצרת אותנו

יונתן מישרקי: חברת הכנסת שלי טל מירון ועמיר יצחקי, אני מציע ליצור איזושהי שיחה בינכם, בעזרת מנהלת הוועדה, כך שההקשר יישמר ביניכם לטווח הארוך

יונתן מישרקי:  אני מקווה שלא נזדקק לו

יונתן מישרקי:  אבל איך שזה נראה, אנחנו נזדקק

שלי טל מירון:   מצוין, תודה

יונתן מישרקי:   בכל מקרה, אני מודה לך על הדברים

יונתן מישרקי:       ברשותכם, אני רוצה לעבור לסיכום הישיבה

שלי טל מירון: סליחה, אם נשארתי פה במשך כל דיון הוועדה, אני רוצה להעיר הערה קטנה

יונתן מישרקי: כן, בהחלט מגיע לך על זה שאפו גדול

יונתן מישרקי:  את באמת מתמידה בעבודה שלך

שלי טל מירון: לא, לא

שלי טל מירון:  קטונתי

שלי טל מירון:  זה תפקידי

שלי טל מירון:  אני פשוט מקבל פניות מהשטח תוך כדי

שלי טל מירון:  חבר הכנסת אליהו רביבו היקר באמת עשה עבודה מטורפת בשבוע האחרון במחנה "שורה", ובכלל בזיהוי החללים

שלי טל מירון:  הוא הצליח להביא תרומה לארץ של מכונה לזיהוי גופות

שלי טל מירון:  המכונה הגיעה לארץ

שלי טל מירון:  אני וחברתי, חברת הכנסת מיכל שיר, עוסקות בתרומות, ולכן נתבקשנו להשיג תרומה לשינוע של הדבר

שלי טל מירון:  יש גבול

שלי טל מירון:  מדינת ישראל קיבלה בתרומה מכונה, שאנחנו נזקקים לה עכשיו נואשות

שלי טל מירון:  בבקשה שמדינת ישראל תדאג לשינוע המכונה מהמקום בו היא נמצאת למקום הייעודי ללא תרומות

שלי טל מירון:  יש גבול

שלי טל מירון:  יש מדינה, יש גורמים מקצועיים

שלי טל מירון:  עם כל הכבוד, בואו נתקדם הלאה

שלי טל מירון:  אשמח לסיוע שלכם בעניין הזה

יונתן מישרקי: הקריאה שלך מתקבלת בזרועות פתוחות

יונתן מישרקי:  נציין פה שאפילו מכשירים בתוך הארץ הועברו ל"שורה" על ידי צוות גדול של מתנדבים, וגם זה היה יחד עם חבר הכנסת רביבו

יונתן מישרקי:  זה בהחלט הזוי, זה לא נתפס, שהחברה האזרחית צריכה להרים פרויקט כזה

יונתן מישרקי:  אני בהחלט מתחבר לדברייך

יונתן מישרקי:  אני אעשה כל מה שאני יכול בעניין הזה

שלי טל מירון:   תודה

יונתן מישרקי:   אעבור לסיכום הישיבה

יונתן מישרקי:  הוועדה מודה לכל המשתתפים בדיון ומביעה את הערכתה הרבה לכל הגורמים הפועלים בשטח, וכמובן גם לך, חברת הכנסת שלי טל מירון, על כך שהשתתפת בכל הישיבה והיית נוכחת וערה לדברים

יונתן מישרקי:       	הוועדה מבקשת מפיקוד העורף להעביר לוועדה את רשימת המפקדים הנמצאים במלונות המפונים

יונתן מישרקי:  ביקשנו את זה בתחילת הישיבה

יונתן מישרקי:      	הוועדה קוראת לכל קופות החולים לפתוח עבור המפונים את כלל השירותים בכל רחבי הארץ, ולפרסם באמצעי התקשורת השונים אודות השירותים הניתנים

יונתן מישרקי:      הוועדה קוראת למשרד הבריאות ולקופות החולים לפעול לפריסה הולמת של בתי המרקחת באזורי הדרום, ולפעול לפרסום מלא ועדכני של בתי המרקחת הפועלים ושעות הפעילות שלהם

יונתן מישרקי:      הוועדה קוראת לנציבות שוויון זכויות לאנשים עם מוגבלות לבצע בדיקה מול משרדי הממשלה הרלוונטיים באשר לזהות הגורם האחראי לפינוי חולים סיעודיים ואנשים בעלי מוגבלות, ולהודיע לוועדה על תוצאות הבדיקה עד מחר

יונתן מישרקי:      נוכח מצוקת פינוי חולים לטיפולים, כפי שעלה בישיבה היום, כדוגמת חולי דיאליזה, ולאור הנסיבות החריגות, הוועדה קוראת לקופות החולים להתחשב בחולים, ולהגמיש ככל הניתן את ההוראות באופן שיאפשר החזר עלות הסעת החולים לטיפולים באופן מלא

יונתן מישרקי:      הוועדה תמשיך לעקוב וללוות את הסוגיות שהועלו היום בדיון בימים הקרובים

יונתן מישרקי:      אני ממש מודה לכולם על ההשתתפות בישיבה החשובה הזו

יונתן מישרקי:       תודה רבה, הישיבה נעולה